title: Susanna Alava

text: Superpesiksen runkosarjassa Alava on pelannut kaikkiaan 24 ottelua, joissa on lyönyt neljä ja tuonut seitsemän juoksua. Kärkilyöntipisteitä hän on kerännyt pelaamissaan runkosarjan otteluissa 54. Superpesiksen pudotuspeleissä Alava on pelannut kolme ottelua, joissa on tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen viisi kärkilyöntipistettä.


title: Tangentiaalinen nelikulmio

text: Tangentiaalinen nelikulmio eli ympyrän ympäri piirretty nelikulmio on geometriassa nelikulmio, jonka jokainen sivu sivuaa sisään piirrettyä ympyrää. Ympyrää voidaan kutsua nelikulmion sisäympyräksi ja sivuja ympyrän tangenteiksi tai tangenttijanoiksi.


title: Tangentiaalinen nelikulmio

text: Nimitys tangentiaalinen nelikulmio on suora käännös sanoista .


title: Tangentiaalinen nelikulmio

text: missä p ja q ovat nelikulmion lävistäjiä.


title: Tangentiaalinen nelikulmio

text: Neliö on säännöllinen nelikulmio, joten sen sivut ovat saman pituiset ja sen kulmat ovat yhtä suuret (suorat kulmat 90°). Ympyrä sivuaa neliön kulmaa sivun keskikohdasta ja siksi myös sisäympyrän säde r on puolet sivun pituudesta. Tätä etäisyyttä kutsutaan myös apoteemaksi kuten muissakin säännöllisissä monikulmioissa. Sisäympyrän keskipisteestä piirretyt säteet puolittavat neliön kulman. Neliön lävistäjä on samalla neliöä ympäröivän ympyrän halkaisija, jolloin ulkoympyrän säde R on puolet lävistäjästä. Kun sivun pituus on a, saadaan


title: Tangentiaalinen nelikulmio

text: Neljäkäs on tasasivuinen nelikulmainen suunnikas, jonka kulmat eivät ole neliön tapaan suorat. Vastakkaiset kulmat ovat aina samansuuruiset ja vierekkäiset kulmat α ja β ovat toistensa komplementtikulmat eli formula_11. Laskuissa tullaan käyttämään näiden kulmien puolikkaita, joten formula_12 eli formula_13.


title: Tangentiaalinen nelikulmio

text:
Jos päätetään aluksi kulma formula_13, voidaan muut parametrit löaske seuraavasti. Neljäkkään sisäympyrä sivuaa sen kaikkia sivuja samalla tavalla niin, että sivuamispisteet osittavat ne kahdeksi eripituiseksi tangenttijanaksi. Sivun AB tangenttijanat ovat AJ = t ja JB = t, jotka yhdessä muodostavat neljäkkään sivun
Tangenttijanojen pituudet saadaan laskettua suorakulmaisista kolmioista
ja
Tangenttijanojen pituudet voidaan määrittä, kun säde tunnetaan. Se saadaan sivun pituudesta


title: Tangentiaalinen nelikulmio

text:
Toisaalta, jos päätetään aluksi tangenttijanojen pituudet, voidaan niiden avulla laskea muut parametrit. Neljäkkään sisäympyrän generoivan polynomin kertoimet ovat
koska t = t ja t = t, ja vielä


title: Tangentiaalinen nelikulmio

text:
Polynomi saa muodon
jonka positiivinen juuri on
Viimeisestä lausekkeesta voidaan laskea myös neliön sisäympyrän säde, kun formula_27.


title: Annika Färm

text: Annika Färm (s. 2. heinäkuuta 1992) on suomalainen pesäpalloilija, joka edustaa Vihdin Palloa. Hän on myös seuran omia kasvatteja.


title: Annika Färm

text: Superpesiksen runkosarjassa Färm on pelannut kaikkiaan 41 ottelua, joissa on lyönyt 18 ja tuonut yhden juoksun. Kärkilyöntipisteitä hän on kerännyt pelaamissaan runkosarjan otteluissa 86. Superpesiksen pudotuspeleissä Färm on pelannut kuusi ottelua, joissa on sekä lyönyt että tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen 11 kärkilyöntipistettä.


title: Hämeenkyrön pesäpallokenttä

text: Hämeenkyrön pesäpallokenttä on Hämeenkyrön Pappilanmetsässä sijaitseva urheilukenttä, joka on Hämeenkyrön Räpsän kotikenttä.


title: Hämeenkyrön pesäpallokenttä

text: Kenttä sijaitsee yhteiskoulun vieressä, ja sen pinta on hiekkatekonurmea.


title: Sarda (kalasuku)

text: Sarda on makrillien heimoon ("Scombridae") ja "Scombrinae"-alaheimoon kuuluva kalasuku.


title: Sarda (kalasuku)

text: Sukuun kuuluu neljä lajia


title: Nummelan pesäpallostadion

text:
Nummelan pesäpallostadion on Vihdin Nummelassä sijaitseva urheilukenttä, jossa naisten Superpesiksessä pelaava Vihdin Pallo pelaa kotiottelunsa.
Kenttä tunnetaan myös nimellä "Hiidenkirnu". Stadion rakennettiin 1990-luvun alussa, ja suuri osa työstä tehtiin talkoilla. Pelialustaa uusittiin vuonna 2009, ja nyt stadionilla on kaksi tekonurmikenttää.


title: Lethal Records

text: Lethal Records oli itävaltalainen itsenäinen levy-yhtiö, joka keskittyi extreme metaliin. Yhtiön perusti Michael Piesch ja sen pääkonttori sijaitsi Wienissä.


title: Lethal Records

text: Yritys meni konkurssiin vuonna 1997. Joidenkin yhtyeiden palkkioita ei kyetty maksamaan, mikä hiersi Pieschin ja yhtyeiden välejä. Suomalainen black metal -yhtye Belial julkaisi omakustannelevyn kuvitteellisella levy-yhtiön nimellä Bring Me the Head of Michael Piesch.


title: Klaus Kristerinpoika Horn

text: Klaus Kristerinpoika (Kristersson) Horn (n. 1518–1566) oli sotilas ja valtiomies. Hänestä tuli vuonna 1556 Viipurin käskynhaltija ja vuonna 1561 Tallinnan käskynhaltija. Vuonna 1561 hänestä tuli myös Liivinmaan joukkojen ylipäällikkö ja 1564 laivaston yliamiraali.


title: Klaus Kristerinpoika Horn

text: Horn yritti kehittää Viipurista saksalaisten Venäjän-kaupan tapulikaupunkia. Hän vaikutti osaltaan siihen että Tallinna ja Viru- ja Harjumaan aateli liittyivät vuonna 1561 Ruotsiin. Hän pyrki ylläpitämään suhteita Puolaan, ja sen vuoksi Eerik suhtautui häneen epäluuloisesti, joskin kannatti lopulta tätä.


title: Klaus Kristerinpoika Horn

text: Pohjoismaiden seitsenvuotisen sodan aikana Horn voitti Tanskan ja Lyypekin laivastot 1564 Öölannin meritaistelussa, 1565 Bornholmin ja Rügenin välillä sekä kesällä 1566 Öölannin pohjoiskärjen lähellä.


title: Linnalan kenttä

text: Linnalan kenttä on Imatralla sijaitseva urheilukenttä, jossa Ykköspesiksessä pelaava Imatran Pallo-Veikot pelaa kotiottelunsa.


title: Linnalan kenttä

text: Talvisaikaan kentälle jäädytetään luistinrata.


title: Linnalan kenttä

text: Kentän 2000-luvun katsojaennätys 3041 tehtiin ottelussa Puijon Pesistä vastaan 7. heinäkuuta 2014. Se on myös Ykköspesiksen katsojaennätys 2000-luvulla.


title: Ingjald Hornborg

text: Ingjald Fredrik Hornborg (1904 – 4. marraskuuta 1981) oli suomalainen yritysjohtaja. Hän oli Sinebrychoffin toimitusjohtaja 1946–1971 ja johtokunnan puheenjohtaja 1965–1974. Hän sai vuorineuvoksen arvon 1964. Hän oli koulutukseltaan maatalous- ja metsätieteiden kandidaatti.


title: Maija Horsmaheimo

text: Maija Terttu Horsmaheimo o.s. "Tuomi" (s. 1938) on suomalainen lääkäri. Hän on toiminut Kuopion korkeakoulun, sittemmin Kuopion yliopiston ihotautien professorina vuodesta 1978. Hän on tutkinut kliinistä immunologiaa ja ihotauteja. Hän jäi eläkkeelle syyskuussa 2002.


title: Embryonic Anomaly

text: Embryonic Anomaly on yhdysvaltalaisen deathcore-yhtyeen Rings of Saturnin ensimmäinen studioalbumi. Se julkaistiin omakustanteena vuonna 2009 sekä uudelleen Unique Leader Recordsin kautta toukokuussa 2010.


title: Hosia

text: Hosia on seuraavien henkilöiden sukunimi:


title: Matti Sokka

text: Matti Sokka (31. joulukuuta 1946 Kotka – 16. joulukuuta 1977 Helsinki) oli suomalainen elokuvaohjaaja.


title: Matti Sokka

text: Nuorena kuolleen Sokan ainoaksi pitkäksi elokuvaksi jäi vuonna 1971 valmistunut "Musta Lumikki". Elokuva sai ensiesityksensä televisiossa vasta 42 vuotta valmistumisensa jälkeen syyskuussa 2013. Toinen Sokan ohjaustyö on lyhytelokuva "Kärsimyskukka" vuodelta 1970.


title: Jaroslav Modrý

text: Jaroslav Modrý (s. 27. helmikuuta 1971 České Budějovice, Tšekkoslovakia) on tšekkiläinen entinen jääkiekkopuolustaja, joka pelasi pääsarjaurallaan Tšekkoslovakian jääkiekkoliigassa, Tšekkin Extraliigassa ja NHL:ssä. NHL:ssä hän pelasi vuosien 1993–2008 aikana 725 runkosarjaottelua ja teki niissä 250 tehopistettä. Tšekkoslovakian ja Tšekin pääsarjoissa Modrý pelasi yhteensä 319 runkosarjaottelua. Modrý edusti Tšekkiä MM-kilpailuissa kerran.


title: Jaroslav Modrý

text: Modrý aloitti uransa kotikaupungissaan HC České Budějovicessa, jossa hän pelasi ensimmäiset miesten pelinsä 16-vuotiaana Tšekkoslovakian liigassa kaudella 1987–1988. Modrýn ensimmäinen kokonainen pääsarjakausi oli 1989–1990, jolloin hän pelasi 41 runkosarjaottelua ja teki pisteet 2+2=4. New Jersey Devils varasi Modrýn 179. pelaajana . Kaudeksi 1990–1991 hän siirtyi HK Dukla Trenčíniin, josta Modrý palasi kuitenkin kesken seuraavan kauden sarjatasoa alemmas pudonneeseen HC České Budějoviceen.


title: Jaroslav Modrý

text: Modrý siirtyi kaudeksi 1992–1993 New Jersey Devilsin organisaatioon. Hän pelasi ensimmäisen sopimuskautensa kokonaan AHL-joukkue Utica Devilsissä ja teki 80 runkosarjaottelussa tehopisteet 7+35=42. Seuraavalla kaudella 1993–1994 hän debytoi NHL:ssä ja teki 41 runkosarjaottelussa pisteet 2+15=17. Modrý pelasi ison osan kaudestaan vielä New Jerseyn uudessa farmijoukkueessa, Albany River Ratsissa. Kaudella 1994–1995 hän pelasi NHL:n työsulun aikana HC České Budějovicessa. NHL-kauden alettua Modrý jäi kuitenkin pieneen rooliin New Jerseyssä, jossa hän pelasi kaudella 11 runkosarjaottelua ja vietti suurimman osan kaudesta farmijoukkueessa.


title: Jaroslav Modrý

text: New Jersey myi Modrýn heinäkuussa 1995 Ottawa Senatorsiin, josta se sai vaihdossa neljännen kierroksen varausvuoron. Kauden 1995–1996 lopulla Ottawa myi hänet ja kahdeksannen kierroksen varausvuoro Los Angeles Kingsiin, josta Ottawa sai vaihdossa Kevin Brownin. Modrý pelasi ensimmäisen kokonaisen kautensa NHL:ssä ja teki 73 runkosarjaottelussa tehopisteet 4+17=21. Kolme seuraavaa kautta hän pelasi kuitenkin pääasiassa IHL:ssä Phoenix Roadrunnersin, Utah Grizzlies ja Long Beach Ice Dogsin joukkueissa.


title: Jaroslav Modrý

text: Modrý vakiinnutti paikkansa NHL:ssä kaudella 2000–2001, jolloin hän teki 19 tehopistettä ja hyvän teholukeman +16. Modrý teki ensimmäisen pudotuspelimaalinsa NHL:ssä hyvään paikkaan, sillä se ratkaisi Kingsille 26. huhtikuuta 2001 pelatun pudotuspelien toisen kierroksen ensimmäisen ottelun jatkoajalla 4-3 Colorado Avalanchea vastaan. Kaudella 2001–2002 hän teki NHL:n yhden kauden piste-ennätyksensä 4+38=42 ja oli Kingsin paras puolustaja pistepörssissä. Hän pelasi kauden aikana myös ssa. Kaudella 2002–2003 Modrý teki 13 maalia ja NHL:n yhden kauden maaliennätyksensä. Hän oli taas kaudella 2003–2004 Kingsin tehokkain puolustaja pisteillä 5+27=32.


title: Jaroslav Modrý

text: Heinäkuussa 2004 Modrý teki pelaajasopimuksen Atlanta Thrashersin kanssa. Hän pelasi kauden 2004–2005 kuitenkin Tšekin Extraliga-joukkue HC Liberecissä vuoksi. Liberec voitti kauden päätteeksi pronssia. NHL:n jatkettua kaudella 2005–2006 Modrý oli Atlantan tehokkain puolustaja pisteillä 7+31=38. Atlanta myi Modrýn ja Patrik Štefanin kesäkuussa 2006 Dallas Starsiin, josta se sai vaihdossa Niko Kapasen ja seitsemännen kierroksen varausvuoron . Modrý pelasi Dallasissa helmikuuhun 2007, mutta hän ei noussut joukkueessa kuitenkaan odotetun suureen rooliin. Dallas myi Modrýn NHL:n siirtotakarajalla takaisin entiseen seuraansa Los Angeles Kingsiin, joka sai myös Johan Franssonin, ensimmäisen kierroksen varausvuoron kesälle ja kaksi alhaisempaa varausvuoroa. Dallas sai kaupassa Mattias Norströmin, Konstantin Puškarjovin sekä kaksi varausvuoroa. Vuotta myöhemmin, kesken Modrýn viimeisen NHL-kauden 2007–2008, Los Angeles myi hänet Philadelphia Flyersiin vaihdossa kolmannen kierroksen varausvuoroon.


title: Jaroslav Modrý

text: Kaudeksi 2008–2009 Modrý palasi Tšekkiin tehtyään kaksivuotisen pelaajasopimuksen HC Liberecin kanssa. Hänet nimettiin joukkueen kapteeniksi. Modrý ei jatkanut Liberecissä kuitenkaan toista sopimuskauttaan 2009–2010, vaan siirtyi yhden vuoden pelaajasopimuksella HC Plzeňin joukkueeseen. Modrý pelasi pisteiden valossa parhaan Extraliga-kautensa pisteillä 9+18=27, joilla hän jakoi koko sarjan puolustajien maalipörssin voiton ja puolustajien pistepörssin viidennen sijan. Modrý oli myös Plzeňin sisäisen jäähypörssin ykkönen 91 minuutillaan. Kesäkuussa 2010 hän teki vuoden mittaisen jatkosopimuksen joukkueen kanssa.


title: Jaroslav Modrý

text: Modrý voitti kaudella 2010–2011 Plzeňin sisäisen tehotilaston lukemalla +15. Hän lopetti pelaajauransa kevääseen 2011, mutta palasi joukkueen vahvuuteen taas tammikuussa 2012 loppukaudeksi 2011–2012. Kauden päätteeksi 41-vuotiaan Modrýn ura päättyi lopulta Tšekin pronssiin.


title: Jaroslav Modrý

text: Modrý edusti Tšekkiä MM-kilpailuissa vuonna 2003. Hän edusti myös Tšekkoslovakiaa alle 20-vuotiaiden MM-kilpailuissa vuonna 1991, joissa voitti pronssia, ja alle 18-vuotiaiden EM-kilpailuissa vuonna 1989, joissa voitti hopeaa.


title: Jaroslav Modrý

text: Modrý kuului kaudella 2011–2012 vapaaehtoisena yhdysvaltalaisen Rensselaer Polytechnic Instituten yliopistojoukkueen valmennusryhmään. Hänen poikansa Jacob on kiinnitetty samaan yliopistoon. Jacob on Yhdysvaltain kansalainen.


title: Wallander: Kaipaus

text: Kaipaus on Wallander-elokuvasarjan kolmannen tuotantokauden neljäs elokuva.


title: Wallander: Kaipaus

text: Ystadista löydetään maahan kaivettu paloiteltu nuoren naisen ruumis. Käy ilmi, että nainen on ulkomaalainen. Tutkimukset johtavat poliisit prostituution ja ihmiskaupan jäljille.


title: Global Entrepreneurship Week

text: Global Entrepreneurship Week (GEW) on kansainvälinen järjestettävä yrittäjyysviikko.


title: Global Entrepreneurship Week

text: Viikko järjestettiin vuonna 2013 yli 130 maassa ja sen tarkoitus on lisätä tietoutta yrittäjyydestä ja yrittäjäksi ryhtymisestä sekä rohkaista ja inspiroida ihmisiä yrittämään ja toteuttamaan ideoitaan. Yrittäjyysviikko järjestettiin ensimmäisen kerran Britanniassa vuonna 2004 nimellä Entreprise Week, ja nimellä GEW se on järjestetty vuodesta 2007 lähtien.


title: Global Entrepreneurship Week

text: GEW Finland on suomalainen tapahtumaviikko, jonka tavoite on auttaa suomalaisia näkemään paremmin yrittäjyyden monimuotoisuus ja sen mukanaan tuomat mahdollisuudet. Suomalaisia kannustetaan yrittäjyyteen ja tuetaan jo olemassaolevia kasvavia sekä kasvu- ja kehityshaluisia yrityksiä. Viikolla välitetään tietoa yrittäjäksi ryhtymisestä, pyritään luomaan positiivisempia mielikuvia yrittäjyydestä sekä esitellään inspiroivia tarinoita ja ihmisiä.


title: Yodojoki

text: Yodojoki () on joki Japanissa Osakan prefektuurissa. Se virtaa Honshūn saaren keskisessä länsiosassa. Joki on maan suurimman järven Biwan laskujoki, joka virtaa lounaaseen ja laskee Osakanlahteen. Tokugawa-kaudella se oli merkittävä kulkureitti, nykyisin se on padottu sähköntuotannon ja kasteluveden säännöstelyn takia.


title: Dingir (albumi)

text: Dingir on yhdysvaltalaiset deathcore-yhtyeen Rings of Saturnin toinen studioalbumi. Se julkaistiin vuonna 2013 levymerkillä Unique Leader Records.


title: Dingir (albumi)

text: Albumi oli tarkoitus julkaista 20. marraskuuta 2012. Lainmukaisuuksien selvittelyn takia julkaisu siirtyi helmikuulle 2013.


title: A Crash Course in Cranium Crushing

text: A Crash Course in Cranium Crushing on belgialaisen brutaalin death metalin yhtyeen Serial Butcherin esikoisalbumi. Se julkaistiin vuonna 2010 levymerkillä Unique Leader Records.


title: William Heinesen

text: William Heinesen (15. tammikuuta 1900 Tórshavn, Färsaaret – 12. maaliskuuta 1991 Tórshavn, Färsaaret) oli färsaarelainen kirjailija, joka kirjoitti tanskaksi.


title: William Heinesen

text: Heinesen syntyi Tórshavnissa, mutta hän muutti teini-ikäisenä Tanskaan, missä opiskeli taloustiedettä aikomuksenaan jatkaa isänsä yritystä. Hän kääntyi kuitenkin filosofiaan, kirjallisuuteen ja journalismiin. Heinesenin ensimmäinen teos oli runokokoelma "Arktiske Elegier og andre Digte" (1921). Hän julkaisi tämän jälkeen useita runokokoelmia ennen ensimmäistä romaaniaan.


title: William Heinesen

text: Heinesenin ensimmäinen romaani, "Blæsende Gry", ilmestyi vuonna 1934. Siinä ja vuonna 1938 julkaistussa "Noatunissa" oli selviä tanskalaisia vaikutteita, mutta ne kertovat silti färsaarelaisesta kyläelämästä yhteiskunnallisen muutoksen keskellä. "Noatunin" jälkeen meni 11 vuotta, ennen kuin Heinesen julkaisi seuraavan romaaninsa. "Musta pata" ("Den sorte gryde") julkaistiin 1949 ja "De fortabte spillemænd" 1950.


title: William Heinesen

text: Heinesenin neljännen romaaninsa, "Moder Syvstjernen" (1952) jälkeen oli taas pitkähkö tauko ennen seuraavaa romaania. Tuona aikana hän kirjoitti novelleja ja runoja. Vuonna 1964 julkaistu romaani "Det gode håb" perustui tanskalaisen 1600-luvulla färsaarilla vaikuttaneen papin Lucas Debesin elämään. Heinesen sai romaanista seuraavana vuonna Pohjoismaiden neuvoston kirjallisuuspalkinnon. Heinesen kirjoitti vielä tämän jälkeen joitakin tarinoita, mutta esimerkiksi romaanimaiset "Tårnet ved verdens ende" (1976) ja "Laterna magica" (1985) olivat enemmänkin useiden novellien yhteenliitettyjä kokoelmia.


title: Osta ja pidä

text: Osta ja pidä on pitkän tähtäyksen sijoitusstrategia, jossa kerran hankitut sijoitukset pidetään pitkään myymättä niitä välillä. Strategian vastakohta on jatkuva lyhyen aikavälin kaupankäynti, ääriesimerkkinä arvopaperien päiväkauppa ("day trading").


title: Osta ja pidä

text: Osta ja pidä -strategia perustuu näkemykseen, että tarpeeksi pitkällä aikavälillä finanssimarkkinat antavat sijoitukselle hyvän tuoton huolimatta tilapäisistä kurssivaihteluista. Näkemyksen mukaan sijoitusten oikeaan ajoitukseen perustuva strategia, siis että ostot osaisi jatkuvasti tehdä alimpiin hintoihin ja myynnit kalleimpiin hintoihin, ei onnistu varsinkaan aloittelevalta piensijoittajalta, jonka on siis varmempaa vain ostaa ja pitää sijoituksensa.


title: Osta ja pidä

text: Vahvimpia argumentteja osta ja pidä -strategian puolesta on markkinoiden tehokkuushypoteesi: mitä tehokkaammin arvopaperimarkkinat toimivat, sitä oikeampi jokaisen sijoituksen kurssi jokaisella hetkellä on, eikä kaupankäyntiin siksi ole syytä. Koska sijoitusmarkkinoilla on erittäin vaikeaa ellei mahdotonta tehdä jatkuvasti ylituottoa, paras mahdollinen sijoitustuotto ja samalla paras mahdollinen sijoitusomaisuus syntyy helpoiten ostamalla arvopapereita ja pidättäytymällä niiden myynnistä missään elämäntilanteessa. Osta ja pidä -strategiassa kaikki mahdolliset muutokset sijoitussalkun koostumuksessa – lisäostoja lukuun ottamatta – täytyy pystyä perustelemaan huolella.


title: Osta ja pidä

text: Toinen argumentti sijoitusten säilyttämisen puolesta ovat kustannukset: mitä vähemmän tekee sijoituksillaan kauppaa, sitä pienemmiksi jäävät tuottoa syövät kaupankäyntikulut ja veroseuraamukset.


title: Osta ja pidä

text: Osta ja pidä -strategiaa voi toteuttaa suorien osakesijoitusten ohella myös sijoittamalla osakerahastoihin. Strategian onnistumiseksi sijoitussalkun riskitason tulee pysyä sellainena, että sijoittaja kykenee pysymään markkinoilla kaikissa markkinaolosuhteissa. Rahastosijoituksen etuna on verovapaus, mutta haittapuolena rahaston perimät palkkiot. Osta ja pidä -strategiassa rahastoyhtiön vuosittaisena prosenttiosuutena perimät palkkiot kertautuvat vuosien myötä ja voivat näin nousta verraten korkeiksi.


title: Osta ja pidä

text: Englanniksi strategiaa kutsutaan nimellä "buy and hold," ruotsiksi BKIS eli "bara köpa, inte sälja."


title: Osta ja pidä

text: Esimerkki suomalaisesta osta ja pidä -sijoittajasta on monia sijoitusoppaitakin kirjoittanut Erkki Sinkko.


title: Russakka

text: Russakka eli saksantorakka ("Blattella germanica") on torakkalaji.


title: Russakka

text: Aikuinen russakka on 8–13 mm pitkä. Russakka on väritykseltään kellanruskea ja sen etuselässä on kaksi tummanruskeaa raitaa. Siivet ovat kokonaan takaruumiin peittävät. Russakalla on pitkät ja rihmamaiset tuntosarvet, jotka kaareutuvat taaksepäin sekä pitkät, okaiset ja ohuet jalat, jotka suuntautuvat ulospäin. Russakan toukat muistuttavat aikuisia yksilöitä, mutta niiden siivet ovat lyhyemmät.


title: Planetary Breathing

text: Planetary Breathing on vuonna 2013 julkaistu MyGrain-yhtyeen neljäs albumi.


title: Planetary Breathing

text: Albumi nousi Suomen virallisen listan sijalle 19.


title: Liukeneminen

text: Liukeneminen on tapahtuma, jossa liukeneva aine sekoittuu liuottimeen siten, että syntyy liuos.


title: Liukeneminen

text: Kun kiinteä aine liukenee nesteeseen, sen kiderakenne hajoaa erillisisiksi ioneiksi, atomeiksi tai molekyyleiksi. Jos liukeneva aine on neste tai kaasu, liuos muodostuu, jos sen molekyylit sopivat yhteen liottimen molekyylien kanssa. Liukenemisen lopputulos, liuenneen aineen määrä tasapainon vallitessa eli aineen liukoisuus, riippuu ilmiöön liittyvistä termodynaamisista energioista kuten liukenemislämmöstä sekä entropian muutoksesta liukenemisessa, mutta liukeneminen itsessään on kineettinen prosessi. Ylipäänsä liuoksen vapaan energian on oltava negatiivinen, jotta liukenemista nettomääräisesti tapahtuisi. Nämä energiat taas riippuvat siitä, millä tavoin erilaiset liukenevassa aineessa ja liuottimessa esiintyvät kemialliset sidostyypit vuorovaikuttavat toistensa kanssa.


title: Liukeneminen

text: Kiinteitä liuoksia ovat muun muassa metalliseokset, ja niiden muodostuminen riippuu siihen liittyvästä faasidiagrammista.


title: Liukeneminen

text: Liukenemisilmiöllä on keskeinen merkitys monien maapallolla luonnossa esiintyvissä ilmiöissä, ja sillä on myös runsaasti käytännön sovelluksia. Liukenemiskokeita tehdään paljon esimerkiksi lääketeollisuudessa tuotteiden laadun tarkkailemiseksi.


title: Liukeneminen

text: Kun ioniyhdiste liukenee nesteeseen, sen ionihila purkautuu ja aine liukenee erillisinä ioneina. Tämä tapahtuu yleisimmin poolisissa liuottimissa kuten vedessä tai ammoniakissa. Esimerkiksi natriumkloridin liukeneminen voidaan kuvata seuraavalla reaktioyhtälöllä:


title: Liukeneminen

text: Kolloidisessa aineissa voi olla hajallaan liuoksen seassa pieniä ionikiteitä, jotka ovat kemiallisessa tasapainossa ionien muodostaman kylläisen liuoksen kanssa, esimerkiksi:


title: Liukeneminen

text: Tällaisen systeemin käyttäytymistä kuvaavat sen komponenttien aktiivisuuskertoimet sekä liukoisuustulo, joka määritellään seuraavasti:


title: Liukeneminen

text: Molekyylisten kiinteiden yhdisteiden liuetessa nesteeseen niiden kiderakenne purkautuu, ja ne liukenevat molekyyleinä. Tyypillistä on, että "samanlainen liuottaa samanlaista": poolisiin liuottimiin kuten veteen liukenevat ioniyhdisteet sekä toiset pooliset yhdisteet, poolittomiin liuottimiin taas toiset poolittomat aineet.


title: Liukeneminen

text: Polymeerien liukoisuus riippuu niiden ketjussa olevista kemiallisista sidoksista sekä niiden yhteensopivuudesta liuottimessa olevien kanssa. Polymeerien liukoisuutta mitataan yleensä Hildebrandin liukoisuusparametrilla. Mitä lähempänä nämä ovat toisiaan, sitä todennäköisemmin liukeneminen tapahtuu.


title: Liukeneminen

text: Liukenemisen nopeus riippuu seuraavista tekijöistä:


title: Liukeneminen

text: Liukenemisen nopeutta voidaan kuvata Noyesin ja Whitneyn yhtälöllä eli Nernstin ja Brunnerin yhtälöllä::


title: Liukeneminen

text: missä:


title: Liukeneminen

text: Jos liukenemista rajoittaa diffuusio, C on yhtä suuri kuin aineen liukoisuus.


title: Liukeneminen

text: Puhtaan kiinteän aineen liukenemisnopeutta sen ja liuoksen välisen rajapinnan pinta-alayksikköä kohti nimitetään aineen "ominaisliukenemisnopeudeksi", ja sen yksikkö on kg/ms. Sen on määritellyt Yhdysvaltojen farmakopea.


title: Liukeneminen

text: Eri systeemien liukenemisvauhdit eroavat toisistaan useiden suuruusluokkien kanssa. Se korreloi voimakkaasti aineen liukoisuuden kanssa siten, että niukkaliukoiset aineet liukenevat yleensä hitaasti, runsasliukoiset nopeasti. Tästä on kuitenkin poikkeuksia.


title: Suohon eksynyt

text: Suohon eksynyt on Tuomas Keskimäen kolmas runoteos, joka ilmestyi huhtikuussa 2012 Salakirjat kustantamon julkaisemana. Suohon eksynyt on tunnelmaltaan luonnonläheinen ja hyvin synkkä. Arvosteluissa kirjan runojen on sanottu sisältävän painajaismaista hautajaistunnelmaa, sekä äärimmäistä ahdistavuutta ja surua.


title: Suohon eksynyt

text: Suohon eksynyt on kirjoitettu kalevalamitalla.


title: Yö vain ylläni lepäsi

text: Yö vain ylläni lepäsi on Tuomas Keskimäen järjestyksessään toinen runoteos, joka ilmestyi kesäkuussa 2010 Salakirjat kustantamon julkaisemana.


title: Yö vain ylläni lepäsi

text: Yö vain ylläni lepäsi on Keskimäen ensimmäinen teos, joka on kirjoitettu kokonaan kalevalamitalla. Kirja on jaettu kolmeen osioon: Mietteet, Tarinat ja Mytologia.


title: Yö vain ylläni lepäsi

text: Kirjan tekstejä on käyttänyt musiikissaan yhtyeet kuten Korpiklaani, Taivaannaula, Otavanpoika, Kirjava lintu, Hiidenhauta ja Sammontakojat, sekä Keskimäki omassa soolotuotannossaan.


title: Heikki Eklöf

text: Heikki Eklöf on hämeenlinnalainen kuvittaja. Työskenneltyään mainosalalla yli 30 vuotta hän ryhtyi vapaaksi taiteilijaksi.


title: Heikki Eklöf

text: Karto Oy on myynyt Heikki Eklöfin kuvittamia Wenkoolit-postikortteja helmikuusta 2013 alkaen. Wenkoolit ovat Eklöfin luoma piirroshahmosarja, jonka pääosassa seikkailee hyväntahtoisia kaapuun ja puukenkiin pukeutuvia hahmoja.


title: Heikki Eklöf

text: Wenkoolit-postikorttien lisäksi Heikki Eklöf on kuvittanut lukuisia muitakin postikorttisarjoja, kuten Paletti Oy:n julkaiseman Sininen Sarja -postikorttisarjan, joka on Vexi Salmen tekstittämä. Lisäksi Eklöf on kuvittanut Karto Oy:n julkaiseman kahdeksanosaisen Senkin Apina -hupikorttisarjan sekä Kantolan Kortti Tuotteen julkaiseman Perinnetonttu-postikorttisarjan. Vuonna 2013 Kantolan Kortti Tuote julkaisi 12 uutta Eklöfin kuvittamaa tonttuaiheista postikorttia.


title: Heikki Eklöf

text: Kuvittajana Eklöf tekee paitsi karikatyyrisiä piirroksia, myös realistisia teoksia ja muotokuvia. Hänen luomansa peikkosarja ”Voihan Peikkoset” oli esillä Naivistit Iittalassa -näyttelyssä joulukuussa 2013. Aiemmin Eklöfin töitä on nähty myös lukuisissa muissa näyttelyissä.


title: Heikki Eklöf

text: Postikorttikuvituksien lisäksi Eklöf on kuvittanut vinyylilevyjen ja VHS -videoiden sekä kirjojen kansipapereita.


title: Circle of Perversion

text: Circle of Perversion on kreikkalaisen death metal -yhtyeen Inveracityn esikoisalbumi. Se julkaistiin vuonna 2003 levymerkillä Unmatched Brutality Records.


title: Circle of Perversion

text: Kappaleiden sanoitukset keskittyvät naisten halventamiseen.


title: Extermination of Millions

text: Extermination of Millions on kreikkalaisen death metal -yhtyeen Inveracityn toinen studioalbumi. Se julkaistiin vuonna 2007 levymerkillä Unique Leader Records.


title: Unmatched Brutality Records

text: Unmatched Brutality on yhdysvaltalainen levy-yhtiö, jonka päämaja sijaitsee Powellissa, Tennesseessä. Se on keskittynyt brutaaliin death metaliin.


title: Unmatched Brutality Records

text: Yhtiön omisti Brodequinin kitaristi Mike Bailey.


title: Justiina (Pekka Puupää)

text: Justiina Puupää on Ola Fogelbergin luoma sarjakuvahahmo, Pekka Puupään vaimo.


title: Justiina (Pekka Puupää)

text: Justiina on kuvattu helposti suuttuvana eikä erityisen kauniina. 1950-luvulla tehdyissä Pekka ja Pätkä -elokuvissa Justiinaa näytteli Siiri Angerkoski, Visa Mäkisen 1980-luvulla ohjaamissa Pekka Puupää -elokuvissa puolestaan Kristiina Elstelä. Pekka ja Pätkä -elokuvissa Justiina oli hyvin puhelias ja piti usein järjestystä yllä heiluttamalla kaulinta. Justiina oli usein vihainen Pekalle ja Pätkälle, jotka eivät välittäneet erityisemmin työnteosta.


title: FM (kanadalainen yhtye)

text: FM on kanadalainen progressiivisen rockin yhtye, jonka Cameron Hawkins ja Nash the Slash perustivat Torontossa vuonna 1976. Yhtyeen musiikin tyypillisiä piirteitä ovat elektroninen äänimaailma, runsas syntetisaattorien käyttö ja Star Trek -vaikutteiset sanoitukset. Useimmilla yhtyeen albumeilla ei myöskään ole kitaraa, vaan soolosoittimina toimivat sähkömandoliini ja -viulu.


title: FM (kanadalainen yhtye)

text: Kaksimiehisenä aloittaneen yhtyeen musiikki oli alkuaikoina sci-fi-henkistä avaruusrockia. Rumpali Martin Deller liittyi yhtyeeseen 1977, minkä myötä FM:n tyyliin tuli vaikutteita fuusiojazzista. Tällä kokoonpanolla yhtye julkaisi esikoisalbuminsa "Black Noise", jolta irrotettu single ”Phasors on Stun” nousi hitiksi Pohjois-Amerikassa. Nash the Slash jätti yhtyeen saman vuoden lopulla ja hänet korvasi Ben Mink. 1980-luvulle tultaessa FM omaksui vaikutteita suosioon nousseista syntikkapopista ja AOR-musiikista ja sanoitukset ryhtyivät käsittelemään lähinnä rakkautta. Nash the Slash palasi yhtyeeseen 80-luvun puolivälissä, jolloin yhtye saavutti kotimaassaan kohtalaista listamenestystä singleillään ”Just Like You” ja ”Dream Girl”. Deller jätti yhtyeen 1986, minkä jälkeen yhtyeen kokoonpanot ovat vaihdelleet tiuhaan, ja sen toiminta on ollut useita kertoja katkolla. Vuodesta 2011 lähtien yhtye on jälleen aktiivinen ja palannut progressiivisen rockin pariin, Cameron Hawkinsin ollessa ainoa jäljellä oleva klassisen kokoonpanon jäsen.


title: FM (kanadalainen yhtye)

text: Tyylilajin ja kokoonpanon muutosten ohella FM:n vaiheissa on merkillepantavaa lukuisat vaikeudet levy-yhtiöiden kanssa: yhtye jäi 1970- ja 1980-luvuilla toistuvasti vaille levytyssopimusta levy-yhtiöiden konkurssien myötä. Lisäksi yhtyeen jäsenet eivät sopimusteknisistä syistä saaneet suosionsa huipulla ollessaan lainkaan rojalteja Kanadan levymyynnistä.


title: FM (kanadalainen yhtye)

text: Laulaja–kosketinsoittaja Cameron Hawkins ja viulusti–mandolinisti Nash the Slash tutustuivat toisiinsa jammaillessaan Clear-nimisen yhtyeen kanssa. Nash the Slash ei suuremmin välittänyt Clearista, mutta piti Hawkinsia lahjakkaana muusikkona, ja niinpä miehet perustivat 1976 oman yhtyeen, joka sai nimekseen FM. Heidän visionaan oli kaksimiehinen elektroninen yhtye, jossa rytmiset elementit tuotettaisiin rumpalin sijaan muulla tavoin. Merkittäviä esikuvia olivat Hawkwind ja Supertramp. Hawkins ja Nash the Slash lainasivat eräältä ystävältään rahaa, jotta heidän ei tarvitsisi murehtia talousasioita, ja käyttivät seuraavat puoli vuotta harjoitellen ja säveltäen musiikkia.


title: FM (kanadalainen yhtye)

text: Heinäkuussa 1976 TVOntario taltioi FM:n 30-minuuttisen show’n, joka tosin televisioitiin "Nightmusic"-ohjelmassa vasta saman vuoden marraskuussa. Esitys käsitti kappaleet ”Phasors on Stun”, ”One O’Clock Tomorrow” ja ”Black Noise” sekä kuvitteellisen yhtyeen biografian ja sai mediassa myönteisiä arvioita. Ensimmäisen varsinaisen konserttinsa FM soitti vain päiviä myöhemmin. Yhtyeelle tarjoutui mahdollisuus esiintyä Kanadan yleisradioyhtiön (CBC) "Who's New" -ohjelmassa, jolloin CBC esitti toivomuksen rumpalin mukanaolosta. Rumpaliksi otettiin Nash the Slashin vanha soittokaveri Martin Deller, joka liittyi yhtyeen riveihin helmikuussa 1977.


title: FM (kanadalainen yhtye)

text: FM sai mainetta epätavallisena mutta energisenä live-esiintyjänä ja keikkaili aktiivisesti Toronton seudulla. CBC Records kiinnostui yhtyeestä, ja tuottaja Keith Whitingin johdolla FM kulutti suurimman osan vuotta esikoisalbumiaan äänittäen. "Black Noise" -nimen saaneesta albumista julkaistiin kuitenkin vain 500 kappaleen painos, joka oli saatavilla ainoastaan postimyynnin kautta. Vuoden 1977 lopulla Nash the Slash jätti FM:n keskittyäkseen soolouraansa; hänen mielestään rumpalin mukaantulo oli vienyt yhtyeen musiikkia liian kaupalliseen suuntaan. Toisaalta "Black Noisea" on myös kutsuttu Nash the Slashin uran epäkaupallisimmaksi albumiksi.


title: FM (kanadalainen yhtye)

text: Nash the Slashin tilalle otettiin Ben Mink, ja yhtye sai vuoden 1978 keväällä levytyssopimuksen torontolaisen indie-levy-yhtiön Labyrinth Recordsin kanssa. Labyrinth ei ollut kiinnostunut "Black Noisen" uudelleenjulkaisusta, vaan julkaisi FM:ltä uuden albumin "Direct to Disc", joka käsitti kaksi vinyylin puoliskon mittaista instrumentaalikappaletta. Pian "Direct to Discin" julkaisun jälkeen Yhdysvalloissa toiminut Visa Records uudelleenjulkaisi "Black Noisen" (Kanadassa albumin julkaisusta huolehti Passport Records). "Black Noise" menestyi tällä kertaa hyvin ja ansaitsi kultalevyn yli 100 000 myydyllä kappaleella. Single ”Phasors on Stun” nousi listoilla 20 suosituimman joukkoon sekä Yhdysvalloissa että Kanadassa ja nauttii kulttisuosiota.


title: FM (kanadalainen yhtye)

text: FM tuki "Black Noisen" uudelleenjulkaisua mittavalla Pohjois-Amerikan-kiertueella, mutta joutui pian taloudellisiin ongelmiin. Yhtyeen oli määrä saada rojaltinsa Visa Recordsin kautta, mutta yksikään kanadalainen jakelija ei välittänyt rojalteja Visalle. Sekä Visa että FM jäivät siis ilman osuuttaan albumimyynnistä Kanadassa. Samaan aikaan suunnitelmat uuden albumin tekemisestä kariutuivat, kun FM:n albumeja Kanadassa levittänyt yhtiö GRT meni konkurssiin. Passport Records siirtyi Capitol Recordsin alaisuuteen ja ""-nimen saanut uusi albumi ilmestyi lopulta kesällä 1979. Albumilla yhtye jatkoi tavaremerkeikseen muodostuneiden avaruusteemojen ympärillä.


title: FM (kanadalainen yhtye)

text: 1980 julkaistu "City of Fear" oli FM:n ensimmäinen yhteistyö Peter Gabrielia tuottaneen Larry Fastin kanssa. Albumi vei yhtyeen tyyliä popmusiikin suuntaan ja sanoitukset alkoivat käsitellä maanläheisempiä aiheita. Syyt kaupallisempaan tyyliin olivat osittain taloudelliset, mutta yhtye alkoi myös kyllästyä avaruusteemoihin. Lisäksi Hawkins koki, että science fiction oli "Tähtien sodan" (1977) saavuttaman suosion myötä muuttunut kliseeksi. "City of Fear" sai myönteisiä arvosteluja ja esimerkiksi Allmusicin kriitikko Sean Carruthers nimeää sen yhtyeen parhaaksi albumiksi.


title: FM (kanadalainen yhtye)

text: Vuonna 1981 FM lähti Amerikan-kiertueelle Rushin lämmittelijänä. Ben Mink julkaisi samoihin aikoihin sooloalbuminsa "Foreign Exchange", jolla myös Hawkins ja Deller soittivat. Keväällä 1983 Mink lähti FM:stä soolouralle.


title: FM (kanadalainen yhtye)

text: Minkin lähdettyä Hawkins ja Deller alkoivat puuhata Nash the Slashia takaisin FM:ään. Nash the Slash taas etsi yhtyettä, jonka kanssa voisi tehdä kiertueita. Seurasikin FM:n ja Nash the Slashin yhteiskiertue, jolla Nash esiintyi sekä sooloartistina että FM:n jäsenenä. Uuden FM-albumin valmisteluja haittasi Passport Recordsin konkurssi, mikä jätti yhtyeen jälleen ilman levy-yhtiötä. Nash the Slashilla oli kuitenkin oma levytyssopimuksensa Quality Recordsin kanssa ja 1984 julkaistulla Nash the Slashin soololevyllä "American BandAges" olivatkin mukana sekä Hawkins että Deller.


title: FM (kanadalainen yhtye)

text: Vuonna 1985 ilmestyi FM:n uusi albumi "Con-Test", jolla kuultiin ensimmäisenä FM-albumina kitaraa. Sekä Ben Mink että Nash the Slash osallistuivat albumin tekemiseen. "Con-Test" ei juurikaan muistuttanut yhtyeen alkuaikojen tyyliä, vaan se edusti radioystävällistä popmusiikkia, mikä oli pettymys yhtyettä pitkään seuranneille faneille. Albumi sai kuitenkin myönteisiä arvosteluja, ja siltä irtosi pari hittiä; singlenä ja musiikkivideona julkaistu ”Just Like You” menestyi parhaiten ja saavutti Kanadan singlelistalla sijan 38. Quality Recordsin konkurssi toi kuitenkin jälleen uusia vaikeuksia. MCA Records otti yhtyeen leipiinsä ja piti "Con-Testin" saatavilla, mutta viivytysten myötä suurempi menestys jäi saavuttamatta. Deller kyllästyi ja jätti yhtyeen kesällä 1986 voidakseen viettää enemmän aikaa perheensä kanssa.


title: FM (kanadalainen yhtye)

text: Hawkins ja Nash the Slash päättivät kuitenkin jatkaa ja pestasivat Dellerin tilalle Greg Critchleyn. Lisäksi yhtyeeseen otettiin ensimmäistä kertaa neljäs jäsen, kitaristi Simon Brierly. Uusi albumi "" julkaistiin 1987. Albumin materiaali oli pääasiassa Hawkinsin ja tuottaja Michael Waiten kirjoittamaa ja vei FM:n musiikkia vieläkin kaupallisempaan suuntaan, mistä Nash the Slash ei pitänyt. Hänen panoksensa albumin tekoon olikin vähäinen. Viittä "Tonightin" kappaletta käytettiin "" -elokuvan ääniraidalla. Albumilta julkaistiin myös useita singlejä ja musiikkivideoita (parhaiten menestyi ”Dream Girl”, joka päätyi sijalle 41). Itse albumi sai kuitenkin heikon vastaanoton ja FM:n etääntyminen perinteisestä tyylistään heikensi yhtyeen uskottavuutta.


title: FM (kanadalainen yhtye)

text: FM tuki "Tonightia" lähes kaksivuotisella kiertueella, jolla Randy Cooke korvasi Critchleyn rummuissa. Kiertue oli taloudellisesti erittäin menestyksekäs ja FM yksi Kanadan suosituimmista live-esiintyjistä. Nash the Slash erosi FM:stä 1989, mutta Hawkins ja Brierly jatkoivat vielä jonkin aikaa tukenaan uudet jäsenet Martin Shaw (mandoliini ja viulu) sekä Paul Marangoni (rummut). Live-esiintymiset muuttuivat satunnaisiksi, ja FM lopetti toimintansa vuonna 1989 tai 1990.


title: FM (kanadalainen yhtye)

text: Hawkins perusti 1994 itsenäisen levy-yhtiön Now See Hear, joka uudelleenjulkaisi "Black Noisen" CD-muodossa. Koska CBC Records oli hävittänyt vanhat masternauhat, albumi remasteroitiin hyväkuntoiselta vinyyliltä. Myös "City of Fearin" ja "Surveillancen" masterit olivat kadonneet. "Black Noisen" uudelleenjulkaisun myötä kiinnostus FM:n heräsi uudelleen ja Hawkins suostutteli Dellerin ja Nash the Slashin muodostamaan yhtyeen uudelleen. Yhtye palasi vanhaan progressiiviseen tyyliinsä ja konsertoi aktiivisesti parin vuoden ajan. Livealbumi "Retroactive: The FM Archives Vol 1" sisälsi joukon yhtyeen vanhoja klassikoita sekä kaksi uutta kappaletta ”Retroactive” ja ”This Lonely World”. Kesän 1996 festivaalikeikkojen jälkeen FM hajosi jälleen.


title: FM (kanadalainen yhtye)

text: Nash the Slash julkaisi 2001 ennenjulkaisematonta materiaalia "Black Noisen" ja "Con-Testin" sessioista nimellä "Lost in Space". Vaikka kyseessä oli käytännössä FM-albumi, yhtyeen nimeä ei mainittu julkaisussa – sen sijaan albumin tekijäksi oli merkitty ”Nash the Slash, Cameron Hawkins & Martin Deller”. Lisäksi albumi oli julkaistu Dellerin ja Hawkinsin tietämättä. Tämä johti välirikkoon, eikä Nash the Slash sen jälkeen tehnyt yhteistyötä FM:n kanssa.


title: FM (kanadalainen yhtye)

text: Vuonna 2006 Hawkins ja Deller kokosivat FM:n uudelleen, viulua ja mandoliinia soitti tällä kertaa italialainen Claudio Vena. Yhtye soitti Torontossa pari keikkaa ennen esiintymistä NEARFest-festivaaleilla Pennsylvaniassa. Yhtyeen repertuaariin kuului myös kaksi uutta kappaletta. Nearfestin jälkeen yhtye hajosi, vaikka suunnitelmiin oli alun perin kuulunutkin uuden materiaalin äänittäminen.


title: FM (kanadalainen yhtye)

text: Vuonna 2011 Hawkins perusti FM:n uudelleen rumpali Paul DeLongin kanssa. Seuraavana vuonna yhtyeeseen liittyi viulisti Ivana Popovic, jonka kuitenkin korvasi vielä samana vuonna Aaron Solomon, joka soittaa viulua ja mandoliinia. Hawkins yhtyetovereineen aloitti uuden materiaalin kirjoittamisen heti yhtyeen uudelleen perustamisen jälkeen. Vuonna 2013 FM sai levytyssopimuksen Esoteric Recordingsilta, joka julkaisi CD-muodossa yhtyeen varhaisen tuotannon. Alkuperäisjäsen Nash the Slash menehtyi toukokuussa 2014. Esoteric julkaisi vuonna 2014 FM:ltä livealbumin "Nearfest 2006" ja seuraavana vuonna kokonaan uutta materiaalia sisältäneen studioalbumin "Transformation", jolla oli mukana myös uusi jäsen Edward Bernard (alttoviulu ja mandoliini).


title: FM (kanadalainen yhtye)

text: Vuonna 2015 rock-lehti Rolling Stone valitsi "Black Noisen" 50 parhaan progressiivisen albumin joukkoon (sija 48).


title: FM (kanadalainen yhtye)

text: FM:n musiikin tyyli on vaihdellut vuosien mittaan paljon. Yhtye aloitti uransa progressiivisella rockilla aikana, jolloin tyylilajin suosion huippukausi alkoi jo olla ohi. Esikoisalbumi "Black Noisen" kappaleet ovat pitkiä, monimutkaisia ja elektronisia. Albumin musiikki on sekoitus poppia, progressiivista rockia ja fuusiojazzia, johon tuovat väriä runsaat syntetisaattorit ja uuden aallon vaikutteet. Kitaraa yhtyeen varhaistuotannossa ei kuulla lainkaan, vaan sen korvaavat sähkömandoliini ja -viulu, jotka erottavat yhtyeen muista scifi-henkisistä progeyhtyeistä. Sanoitukset käsittelevät pääasiassa avaruusmatkailua ja vieraiden maailmojen asuttamista. Esimerkiksi kappaleen "Phasors on Stun" nimi viittaa "Star Trekissä" usein kuultuun kehotukseen asettaa vaiheisena tunnettu ase tainnutusasetukselle ("Set phasers to stun").


title: FM (kanadalainen yhtye)

text: "Direct to Discillä" vaikutteet progressiivisesta rockista ja fuusiosta ovat entistä enemmän esillä. Albumin kappaleet ovat pääasiassa instrumentaalisia ja sisältävät myös improvisaatiota. Kokeellisella albumilla kuullaan mm. Dellerin aivosähkökäyrää syntetisaattorin läpi ajettuna. Kumpikin "Direct to Discin" kappaleista kestää yli 15 minuuttia. "Black Noise" ja "Direct to Disc" ovat FM:n progressiivisimmat albumit.


title: FM (kanadalainen yhtye)

text: "Surveillance" muistuttaa tyylillisesti edeltäjiään, mutta on kaupallisempi. Elektronisia ja kokeellisia elementtejä on vähemmän ja kappaleet ovat tiiviimpiä ja helppotajuisempia. Vaikka sanoitukset jatkavat tieteisteemojen ympärillä, ovat ne kuitenkin maanläheisempiä. Seuraava albumi "City of Fear" jatkaa samaan suuntaan. Ben Minkin mukaan yhtyeen ensimmäiset albumit kertovat avaruuteen eksymisestä, mutta "City of Fear" kertoo siitä, millaista on eksyä kaupunkiin. Hawkins taas on kuvaillut tyylilajin muutosta näin:


title: FM (kanadalainen yhtye)

text: 1980-luvulla yhtyeen musiikki muuttui huomattavasti. "Con-Test" edustaa lähinnä synth pop -musiikkia ja on tyyliltään tarttuva, kaupallinen ja radioystävällinen. Kappaleissa on tanssittavia elektronisia rytmejä, joita korostetaan syntetisaattorin orchestra hit -efekteillä. "Con-Test" on myös ensimmäinen FM-albumi, jolla on mukana kitaristi. Sama tyyli jatkuu "Tonightilla". Vaikka musiikki on pop-painotteista, mukana on Nash the Slashin soittamia epätavallisia soittimia. Musiikillisesti "Tonightin" on sanottu muistuttavan The Carsia.


title: FM (kanadalainen yhtye)

text: Vuoden 2015 paluulevy "Transformation" sekoittaa yhtyeen aiempia tyylejä ja mukana on sekä progressiivisia että synth pop -vaikutteita. Syntetisaattorit ja mandoliinit ovat pääasiassa taka-alalla ja suurimman huomion saavat jousisoittimet. Sävellykset eivät myöskään ole yhtä monimutkaisia kuin yhtyeen ensimmäisillä levyillä. Muutamat sanoituksista käsittelevät avaruusmatkailua, mutta yleisempiä teemoja ovat ihmiskunnan ja maapallon tulevaisuus, kuten yhteistyö, rakkaus ja kestävä kehitys. Kokonaisuutena albumi ei juurikaan muistuta yhtyeen aiempaa tuotantoa.Alkuperäinen kokoonpano (1976-1977)Klassinen kokoonpano (1977; 1984-1986; 1994-1996)1977-19831986-1988198819892006201120122012-2015Nykyinen kokoonpano (2015-)


title: Fez (peli)

text: Fez on Polytronin kehittämä 2D-pulmapeli, jossa seikkaillaan Gomez-nimisellä hahmolla 3D-maailmassa, jossa liikutaan 2D tasoilla ja ympäristöä voi kääntää. Peli julkaistiin 13. huhtikuuta 2012. Peli on ladattavissa Valven kehittämässä Steam-palvelussa.


title: Hannu Savisalo

text: Hannu Antero Savisalo (s. 20. heinäkuuta 1946 Turku) on suomalainen diplomi-insinööri ja teollisuusneuvos. Savisalo on yrittäjä, joka omistaa yhdessä poikiensa Iikan, Tuukan ja Aten kanssa mikkeliläisen Savcor-konsernin.


title: Hannu Savisalo

text: Hannu Savisalo toimii muun muassa Savcor Group Oy:n, Cencorp Oyj:n ja Savcor Group Ltd:n hallitusten puheenjohtajina. Hänelle myönnettiin teollisuusneuvoksen arvonimi vuonna 2004.


title: Hannu Savisalo

text: Savisalo muutti perheineen 2000-luvun loppuvuosina Australian Sydneyyn omien sanojensa mukaan Suomen korkeaa verotusta pakoon. Kesäkuussa 2014 hän ilmoitti Australian retken päättyneen kun Savcor Group Ltd ajautui selvitystilaan ja kertoi palaavansa takaisin perheensä luokse Mikkeliin.


title: Hannu Savisalo

text: Tammikuussa 2015 verottaja haki Savcorin konkurssiin 300 000€ maksamattomien verovelkojen takia. Savisalo totesi, ettei konkurssihakemus kosketa millään tavalla toiminnallisia yhtiöitä. ”Työpaikat eivät ole millään tavalla uhattuna tässä”, hän sanoi.


title: A Bitter Day

text: A Bitter Day on korealaisartisti Hyunan kappale. Se julkaistiin digitaalisesti ladattavana singlenä 30. kesäkuuta 2011 hänen ensimmäiseltä, Bubble Pop! -EP:ltä.


title: Surukimppu

text: Surukimppu on Suomessa siunaustilaisuudessa laskettava kukkasidontatyö. Tyypillisin sidontatyylisuunta on dekoratiivinen eli koristeellinen sidontatyyli.


title: Kardinaaligloksinia

text: Kardinaaligloksinia eli kardinaalinkukka ("Sinningia cardinalis") on gloksinioiden sukuun kuuluva laji. Toisinaan se luokitellaan kuuluvaksi sukuun "Rechsteineria". Se kuuluu gesneriakasvien heimoon.


title: Kardinaaligloksinia

text: Putkimaiset kukat ovat kirkkaanpunaisia. Lehdet ovat samettimaisen nukkapintaisia. Kasvin juurakko on mukulamainen.


title: Kardinaaligloksinia

text: Kasvi on kotoisin Brasiliasta.


title: Kardinaaligloksinia

text: Kasvi viihtyy valoisalla ja lämpimällä kasvupaikalla. Ilmankosteuden tulee olla korkea.


title: Kardinaaligloksinia

text: Kardinaaligloksiniaa käytetään huonekasvina. Lisääminen onnistuu paitsi siemenistä, myös lehti- ja versopistokkaista.


title: Lauri Kaartokallio

text: Lauri Kaartokallio (s. 10. joulukuuta 1987 Lahti) on suomalainen pesäpalloilija, joka edustaa Superpesiksessä pelaavaa Imatran Palloveikkoja.


title: Lauri Kaartokallio

text: Kaartokallio on pelannut pääsarjatasolla 2012 lähtien Pattijoen joukkueessa ja kaudet 2015 ja 2016 Kankaanpään Mailassa. Ennen tätä Kaartokallio pelasi kaksi ottelua Superpesistä myös Jyväskylän Kirissä. Ennen Superpesis-uransa alkamista Kaartokallio pelasi Suomensarjaa kasvattajaseurassaan Lahden Mailaveikoissa.


title: Lauri Kaartokallio

text: Kaartokallio on saavuttanut Pattijoella pelatessaan SM-pronssin kaudella 2012. Pelaamissaan 94 Superpesiksen runkkosarjaottelussa Kaartokallio on lyönyt kolme ja tuonut 96 juoksua sekä kerännyt 293 kärkilyöntiä. Pelaamissaan 24 pudotuspeliottelussa Kaartokallio on lyönyt yhden juoksun, tuonut 15 juoksua ja kerännyt 52 kärkilyöntiä.


title: Kerogeeni

text: Kerogeeni on seos, joka sisältää orgaanisia ainesosia. Kerogeenia voidaan hyödyntää avolouhinnalla öljyliuske-esiintymissä. Kerogeenistä voidaan pyrolyysin avulla valmistaa öljyä 450–500 °C:n hapettomassa lämpötilassa. Sitä käytetään nykyään muun muassa sähkön tuottamiseen ja tulevaisuudessa mahdollisesti öljyn tuottamiseen.


title: Färsaarelaisten saaga

text: Färsaarelaisten saaga (, ) on Färsaarten varhaisvaiheista kertova saaga, jonka kirjoitti 1200-luvun alussa tuntematon islantilainen kirjoittaja. Sitä ei ole säilynyt kokonaisena.


title: Färsaarelaisten saaga

text: "Färsaarelaisten saagan" kirjoitti eräs islantilainen noin vuosien 1200–1215 aikana. Sitä todennäköisesti ei alkujaan tarkoitettu tekstiksi Färsaarten historiasta, vaan luultavasti kuvaukseksi Tróndur í Gøtuun ja Sigmundur Brestissoniin liittyneistä tapahtumista. Koska saaga sympatioi selvästi norjalaisia ja siinä on lisätietoja Norjan historiasta, se yhdistettiin myöhemmin "Flateyjarbókiin". "Färsaarelaisten saagasta" ei ole säilynyt kokonaista versiota, mutta siitä löytyy katkelmia "Flateyjarbókista" ja muista saagoista.


title: Färsaarelaisten saaga

text: Saaga käsittelee färsaarelaisten sukujen välisiä riitoja 900–1000-luvuilla. Lisäksi se kertoo Färsaarten hallitsevien klaanien ja Norjan kuninkaiden välisistä ristiriidoista. Se kirjoitettiin suullisten perinteiden ja Norjan kuninkaista kertovien kronikoiden pohjalta, mutta sen kirjoittamisessa käytettiin lähteinä myös "Orkneylaisten saagaa" ja "Jómsvíkinga sagaa". Saagan on sekoittunut piirteitä saduista ja legendoista, joten sen historiallista tarkkuutta on hyvin vaikea arvioida.


title: GP3-kausi 2014

text: GP3-kausi 2014 oli GP3-sarjan viides kausi. Kauteen osallistui yhteensä 37 kuljettaa, joista jokaisen tallin on tuotava vähintään kaksi autoa kolmannen ollessa vapaaehtoinen.


title: GP3-kausi 2014

text: Sarjan mestaruuden voitti brittiläinen Alex Lynn, toiseksi sijoittui brittiläinen Dean Stoneman ja kolmanneksi saksalainen Marvin Kirchhöfer.Uudet kuljettajatPaluun tehneet kuljettajatTallia vaihtaneet kuljettajatPoistuneet kuljettajatGP3:set ja GP2:set ajoivat Formula 1:sten yhteydessä uudella Sotšin katuradalla. Kausi alkoi 10. toukokuuta, Espanjan Barcelonasta ja päättyi 23. marraskuuta, Abu Dhabin Yas Marinan radalla.


title: GP3-kausi 2014

text: (*) = Tarkoittaa paalupaikkaa, joka on saavutettu ensimmäisen kilpailun kahdeksannesta sijasta.


title: I Kissed a Girl

text: "I Kissed a Girl" amerikkalaisen laulaja-lauluntekijä Katy Perryn kappale hänen toiselta, One of the Boys-studioalbumilta. Sen julkaisi Capitol Records albumin johdantosinglenä 28. huhtikuuta 2008. Kappaleen sanoitti ja tuotti Dr. Luke. "I Kissed a Girl" on electronic rock-kappale, joka sisältää viittauksia myös uudesta aallosta, joka kertoo sanoituksiltaan "naisen taianomaisesta kauneudesta".


title: I Kissed a Girl

text: Julkaisun jälkeen "I Kissed a Girl" sai pääosin ristiriitaista palautetta musiikkikriitikoilta, jotka kehuivat sen soundia ja rakennetta kun taas kritisoivat kappaleen sanoituksia. Kappale kokosi kiistoja sen epäkunnioittavien sanoituksien takia lukuisten kriitikkojen ja laulajien keskuudessa. Kappale koki kaupallisen menestyksen sekä kotimaassa että kansainvälisesti. Se pääsi "Billboard Hot 100"-listan kärkeen, ja pysyi siellä seitsemän peräkkäistä viikkoa, ollen tuhannes ensimmäisen sijan saavuttanut single rockin aikakaudella. Singleä on myyty digitaalisesti yhteensä yli 4 444 000 kappaletta pelkästään Yhdysvalloissa. "I Kissed a Girl" on yksi Perryn kuudesta singlestä, joka on saavuttanut Yhdysvalloissa yli 4 miljoonan kappaleen myynnit, muiden ollessa "Hot n Cold", "California Gurls", "Firework", "E.T." ja "Teenage Dream". Se on päässyt listan kärkeen lähes kahdessakymmenessä maassa, kuten Australiassa, Kanadassa, Irlannissa ja Britanniassa, sekä viiden parhaan joukkoon monissa muissa Euroopan maissa, kuten Belgiassa, Suomessa ja Ranskassa.


title: I Kissed a Girl

text: Kappaleelle on julkaistu myös musiikkivideo 16. toukokuuta 2008. Videon ohjasi Kinga Burza, ja videolla Perry on burleskin ja Moulin Rougen tyylejä omaavassa ympäristössä. Musiikkivideolla näyttäytyy myös siihen aikaan tuntematon amerikkalainen electropop-laulaja Kesha. Kappaleen on tunnustettu olevan kymmenenneksi parhaiten myynyt single 2000-luvulla.


title: AAA (yhtye)

text: AAA (トリプル・エー Triple A Toripuru Ē tai Attack All Around) on japanilainen vuonna 2005 perustettu seitsenhenkinen J-pop-yhtye. Sen nykyisiä jäseniä ovat Takahiro Nishijima (西島隆弘), Misako Uno (宇野実彩子), Naoya Urata (浦田直也), Mitsuhiro Hidaka (日高光啓), Shinjiro Atae(與真司郎), Shūta Sueyoshi (末吉秀太) ja Chiaki Itō (伊藤千晃). Aikaisemmin yhtyeellä oli kahdeksas jäsen, Yukari Gotō (後藤友香里).


title: AAA (yhtye)

text: AAA:n levytysyhtiö Avex Trax oli alun perin halunnut AAA:n olevan kahdeksanhenkinen ryhmä. Monet jäsenistä ovat näytelleet mm. mainoksissa ja ovat saaneet kokemusta taustatanssijoina muille japanilaisille tähdille kuten Ayumi Hamasaki ja Ami Suzuki. He ovat olleet myös japanilaisissa draamoissa ja elokuvissa: esimerkiksi Nishijima Takahiro on ollut elokuvassa Love Exposure.


title: AAA (yhtye)

text: Yhtyeen ensimmäinen single oli nimeltään "Blood" on Fire"" ja ensimmäinen studio-albumi "Attack". AAA:n albumi "Eighth Wonder" on heidän ensimmäinen itsetekemä studio-albuminsa, joka on noussut ensimmäiseksi Oricon-listaan.


title: Valistus (kirjankustantamo)

text: Oy Valistus oli suomalainen koulukirjojen ja muiden oppimateriaalien kustannusyhtiö. Se perustettiin vuonna 1901 ja sulautettiin 1979 Amer-yhtymään, joka omisti myös kustantaja Weilin+Göösin.


title: Valistus (kirjankustantamo)

text: Kansanopettajain Osakeyhtiö Valistus (vuodesta 1919 Oy Valistus) syntyi 1900-luvun vaihteen sortokauden ja kansansivistämisaatteen pyörteissä kustantamaan Opettaja-lehden edeltäjää Opettajain Lehteä. Lehti sai kuitenkin julkaisuluvan vasta joulukuussa 1905, jolloin ilmestyi näytenumero. Viikoittainen ilmestyminen tuosta ajankohdasta lähtien tekee Opettaja-lehdestä Suomen vanhimman viikkolehden. Oy Valistus lahjoitti lehden kustannusoikeudet opettajien liitolle 1937.


title: Valistus (kirjankustantamo)

text: Osakeyhtiömuodosta huolimatta Valistuksen taustalla oli osuustoiminta-aate, jota opettajat ympäri Suomea tuolloin innokkaasti kannattivat. Valistus keskittyi lehden ohella lasten ja nuorten oppikirjoihin ja muihin opetusvälineisiin sekä koulutarvikkeiden välittämiseen.


title: Valistus (kirjankustantamo)

text: Valistuksen liiketoiminta kasvoi 1930-luvun mittaan ja vielä nopeammin sotien jälkeen. 15 miljoonasta markasta vuonna 1941 liikevaihto kasvoi 240 miljoonaan vuonna 1950. Koulukirjojen julkaisijana Oy Valistus oli pitkään maan suurimpia. Vuonna 1906 ilmestyneestä "Valistuksen Lukukirjasta" tuli käytetyin suomalaiskoulujen lukukirja. Oppikirjojen lisäksi Oy Valistus julkaisi ohjekirjoja, nuoriso- ja lasten kirjallisuutta, sivistysalan muistojulkaisuja ja matrikkeleita.


title: Valistus (kirjankustantamo)

text: Valistuksen tytäryhtiö oli pulpetteja ja muita luokkahuoneen kalusteita valmistanut Koulukalusto Oy Salossa. Se ajautui 1980-luvun lopulla Sponsor-yhtiön käsiin ja myytiin Iskulle 1990.


title: Osakanlahti

text: Osakanlahti on Tyynenmeren lahti Japanin saarten välissä. Se on Seton sisämereksi kutsutun vesialueen itäinen osa. Seton sisämeri erottaa toisistaan kolme maan pääsaarta Honshūn, Shikokun ja Kyūshūn.


title: Osakanlahti

text: Keihanshinin metropolialue ympäröi Osakanlahtea, ja sen rannat on rakennettu lähes täyteen. Lahden koillisnurkkaan laskee Yodogawa-joki, jonka suistossa sijaitsee Osakan kaupunki. Lahden lounaisreunaa rajaa Awajin saari, luoteisrannalla on Kōben kaupunki.


title: Ville Posti

text: Ville Posti (s. 31. tammikuuta 1988 Hamina) on suomalainen pesäpalloilija, joka edustaa Superpesiksessä Joensuun Mailaa. Joensuun Mailan lisäksi Posti on edustanut Superpesiksessä myös Kouvolan Pallonlyöjiä sekä Kiteen Palloa.


title: Ville Posti

text: Kausina 2012–2013 Posti pelasi Superpesiksen runkosarjassa 48 ottelua ja löi kaksi ja toi 37 juoksua sekä keräsi 160 kärkilyöntiä. Kaudella 2013 pelaamassaan kahdessa pudotuspeliottelussa hän toi kaksi juoksua ja keräsi 14 kärkilyöntiä.


title: Ville Posti

text: Posti oli voittamassa Joensuun Mailan ensimmäistä Suomen-mestaruutta kaudella 2018.


title: Ville Posti

text: Postin kasvattiseurana ja uran ponnistuslautana toimi Haminan Palloilijat.


title: Joonas Hänninen

text: Joonas Hänninen (s. 14. lokakuuta 1983) on joensuulainen pesäpalloilija, joka edustaa Joensuun Mailaa. Hänninen on edustanut Joensuun Mailaa koko vuodesta 2005 alkaneen Superpesis-uransa ajan. Hänninen saavutti Joensuun Mailan riveissä pesäpallon SM-pronssin vuonna 2013. Hänninen toimii sisäpelissä etenijänä ja vaihtajana. Ulkokentällä hänen paikkansa on etukentällä tai polttolinjassa. Hänninen on pelannut Superpesiksen runkosarjassa 155 ottelua, joissa hän on lyönyt 20 ja tuonut 31 juoksua sekä kerännyt 292 kärkilyöntiä. Pelaamissaan 39 pudotuspeliottelussa hän on lyönyt kolme ja tuonut viisi juoksua sekä kerännyt 70 kärkilyöntiä.


title: Etelänsuomukipuaja

text: Etelänsuomukipuaja ("Dendrocolaptes platyrostris") on kipuajien heimoon kuuluva varpuslintu.


title: Etelänsuomukipuaja

text: Etelänsuomukipuajaa tavataan Argentiinassa, Brasiliassa ja Paraguayssa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi.


title: Mathilde Carré

text: Mathilde Carré (1908–1970) oli ranskalainen sairaanhoitaja, joka toimi toisen maailmansodan aikana vakoilijana ja kaksoisagenttina. Carré toimi aluksi Ranskan vastarintaliikkeen hyväksi, mutta ryhtyi vuoden 1941 lopussa yhteistyöhön myös Saksan armeijan tiedustelupalvelu Abwehrin kanssa.


title: Mathilde Carré

text: Carré käytti peitenimeä ”Kissa” (), ja aloitti viestinsä sanoilla "Kissa raportoi". Kaksoisroolinsa hän paljasti Britannian tiedustelupalvelulle SOE:lle, minkä takia hänet toimitettiin helmikuussa 1942 Britanniaan. Sielläkin Carré pyrki jatkamaan vakoilua Saksan hyväksi, mutta ilman tuloksia. Vuonna 1945 Carré karkotettiin Ranskaan, jossa hän sai kuolemantuomion. Sitä ei pantu täytäntöön, ja vuonna 1954 hän vapautui vankeudesta.


title: Suomuvatsakipuaja

text: Suomuvatsakipuaja ("Dendrocolaptes picumnus") on kipuajien heimoon kuuluva varpuslintu.


title: Suomuvatsakipuaja

text: Suomuvatsakipuajaa tavataan Keski-Amerikassa sekä Etelä-Amerikan pohjois- ja keskiosissa. Sen kannaksi arvioidaan 500 000–4 999 999 yksilöä. Lajin kannankehitys on laskeva, mutta se on luokiteltu elinvoimaiseksi, koska sen ei uskota olevan vaarassa.


title: Tikkakipuaja

text: Tikkakipuaja ("Dendroplex picus") on kipuajien heimoon kuuluva varpuslintu.


title: Tikkakipuaja

text: Tikkakipuajaa tavataan laajalla alueella Etelä-Amerikan pohjoisosissa sekä Keski-Amerikassa. Lajia on kuvattu yleiseksi, ja sen kannankehitys on nouseva. Se on luokiteltu elinvoimaiseksi.


title: Virpi Hukka

text:
Virpi Hukka (s. 11. toukokuuta 1991) on suomalainen pesäpalloilija, joka edustaa
Jyväskylän Kirittäriä.


title: Virpi Hukka

text: Hänen kasvattajaseuransa on Keravan Pesis.


title: Virpi Hukka

text:
Superpesiksen runkosarjassa Hukka on pelannut kausi 2013 mukaan lukien kaikkiaan 50 ottelua,
joissa on lyönyt 22 ja tuonut 85 juoksua. Kärkilyöntipisteitä hän on kerännyt pelaamissaan runkosarjan otteluissa 276. Superpesiksen pudotuspeleissä Hukka on pelannut kuusi ottelua, joissa on lyönyt kaksi ja tuonut kuusi juoksua. Tämän lisäksi hän on pelaamissaan pudotuspeliotteluissa kerännyt tililleen 36 kärkilyöntipistettä.


title: Virpi Hukka

text: Vasenkätinen Virpi Hukka on erityisesti sisäpelissä ollut sekä etenijä- että kärkilyöntitilastoissa kärjessä. Hän on pelannut sekä Itä–Länsi- että Liitto–Lehdistö-otteluissa ja ollut viime vuosina 2015–2016 vahva myös ulkopelissä takakentällä heittotaitonsa ansiosta.


title: Amazoniankipuaja

text: Amazoniankipuaja ("Dendroplex kienerii") eli aiemmalta nimeltään suoranokkakipuaja on kipuajien heimoon kuuluva varpuslintu.


title: Amazoniankipuaja

text: Amazoniankipujaa tavataan Koillis-Perussa, Etelä-Kolumbiassa ja Luoteis-Brasiliassa. Sitä on kuvattu melko yleiseksi tai yleiseksi ainakin levinneisyysalueensa keskiosissa.Sen uskotaan vähenevän tulevaisuudessa Amazonin sademetsän hakkuiden takia, ja on luokiteltu silmälläpidettäväksi.


title: Amazoniankipuaja

text: Amazoniankipuaja elää várzea-metsissä (kausittaisesti tulviva) ja igapó-metsissä (pysyvästi tulviva). Sen elinympäristöt sijaitsevat alle 200 metrin korkeudella merenpinnasta.


title: Tiia Kantanen

text: Tiia Kantanen (s. 8. marraskuuta 1985) on suomalainen pesäpalloilija, joka edustaa Vihdin Palloa. Hänen kasvattajaseuransa on Heinolan Maila-Pojat.


title: Tiia Kantanen

text: Superpesiksen runkosarjassa Kantanen on pelannut kaikkiaan 89 ottelua, joissa on tuonut 11 juoksua ja lyönyt 11. Yhteensä superpesiksen otteluita on kertynyt tilastoihin 111. Kärkilyöntipisteitä hän on kerännyt pelaamissaan otteluissa 178. Superpesiksen ylemmissä pudotuspeleissä Kantanen on pelannut kaksi ottelua, joissa on kerännyt tililleen kaksi kärkilyöntipistettä. Kantanen on pelannut alemmissa pudotuspeleissä 4 ottelua ja karsintasarjassa 6 ottelua.


title: Luettelo Saksan kansallissosialistisen työväenpuolueen jäsenistä

text: Tämä on luettelo merkittävistä henkilöistä, jotka olivat jossain vaiheessa Saksan kansallissosialistisen työväenpuolueen jäseniä. Jotkut heistä onnistuivat pakenemaan ODESSA-järjestön avulla.


title: Laakerisorvarinpensas

text: Laakerisorvarinpensas eli sorvarinlaakeri ("Euonymus japonicus") on sorvarinpensaiden sukuun kuuluva laji. Se kuuluu kelaskasvien heimoon.


title: Laakerisorvarinpensas

text: Lehdet sijaitsevat vastakkain. Laakerisorvarinpensaan eräällä lajikkeella on keltareunaiset lehdet.


title: Laakerisorvarinpensas

text: Laakerisorvarinpensas on kotoisin Japanista.


title: Laakerisorvarinpensas

text: Laakerisorvarinpensasta käytetään huonekasvina. Kasvi tarvitsee vettä runsaasti. Se kestää hyvin leikkausta ja sitä voi lisätä pistokkaista.


title: Helttatalekana

text: Helttatalekana ("Aepypodius arfakianus") on Kaakkois-Aasiassa tavattava isojalkakanoihin kuuluva lintulaji.


title: Helttatalekana

text: Hlttatalekana voi kasvaa korkeintaan noin 42 cm pitkäksi. Tyypillisiä piirteitä ovat naaman paljas valkoinen iho, ja tumman ruskeaa perää lukuun ottamatta kokonaan musta ruumis.


title: Helttatalekana

text: Helttatalekanaa tavataan Indonesiassa ja Papua-Uudessa-Guineassa. Lajin elinympäristöä ovat kosteat vuoristometsät tyypillisesti 300–2 800 metrin korkeudessa. Helttatalekanan ravintoa ovat maahan pudonneet hedelmät ja siemenet sekä hyönteiset.


title: Grant Clitsome

text: Grant Clitsome (s. 14. huhtikuuta 1985 Gloucester, Ontario) on kanadalainen jääkiekkoilija, pelipaikaltaan puolustaja. Hän edustaa NHL-seura Winnipeg Jetsiä.


title: Grant Clitsome

text: Columbus Blue Jackets varasi Nepean Raidersissa kanadalaisessa juniorisarja Central Junior Hockey Leaguessa (CJHL) pelanneen Clitsomen NHL:ään yhdeksännellä kierroksella, vuorolla 271. Hän pelasi varauksensa jälkeen neljä kautta (2004–2008) yhdysvaltalaisen Clarksonin yliopiston joukkueessa Golden Knightsissa ja oli voittamassa kaudella 2006–2007 yliopistosarja ECAC Hockeyn mestaruutta. Kaudella 2007–2008 hänet nimettiin NCAA:n itärannikon toiseen tähdistökentälliseen.


title: Grant Clitsome

text: Clitsome teki ammattilaisdebyyttinsä keväällä 2008 Blue Jacketsin silloisessa farmijoukkueessa Syracuse Crunchissa. Hän pelasi ensimmäiset NHL-ottelunsa kaudella 2009–2010, josta suurin osa meni kuitenkin vielä AHL:ssä. Kaudesta 2010–2011 hän pelasi puolet NHL:ssä ja puolet AHL.ssä, ja kausi 2011–2012 oli ensimmäinen, jonka hän pelasi kokonaan NHL:ssä.


title: Grant Clitsome

text: Helmikuussa 2012 Clitsome siirtyi kesken kauden Winnipeg Jetsiin waivers-listan kautta ja heinäkuussa 2013 hän solmi seuran kanssa kolmivuotisen jatkosopimuksen. Hän oli työsulun lyhentämällä NHL-kaudella 2012–2013 joukkueensa sisäisen plus-miinus-tilaston voittaja yhdessä Andrew Laddin kanssa lukemalla +10 ja joukkueensa toiseksi eniten pisteitä tehnyt puolustaja Dustin Byfuglienin jälkeen tehtyään 16 tehopistettä, neljä maalia ja 12 syöttöpistettä, 44:ssä ottelussa. Hänen roolinsa joukkueensa puolustuksessa kasvoi kauteen 2011–2012 verrattuna.


title: Pakistanin maanjäristys 2013

text: Pakistanin maanjäristys 2013 tapahtui Pakistanssa Balochistanin provinssissa 24. syyskuuta 2013. Järistyksen momenttimagnitudi oli 7,7. Ainakin 515 ihmistä menehtyi, ja satatuhatta jäi kodittomiksi.


title: Pakistanin maanjäristys 2013

text: Järistys sai aikaan uuden pikkusaaren, joka on 20 metriä korkea, kymmeniä metrejä pitkä ja sijaitsee 200 metriä rannikosta.


title: Heiska ja Heta

text:
Heiska ja Heta (Modeste et Pompon) on belgialainen André Franquinin luoma huumorisarjakuva. Sen ensijulkaisu oli belgialaisessa Tintin-lehdessä 19. lokakuuta 1955.
Käsikirjoittajina olivat muun muassa René Goscinny, Peyo ja Greg.


title: Heiska ja Heta

text: Piirtäjät:


title: Väinö E. Hyvönen

text: Väinö Erland Hyvönen (14. joulukuuta 1903 Hausjärvi – 23. huhtikuuta 1987 Turku) oli suomalainen rovasti ja kirjailija.


title: Väinö E. Hyvönen

text: Hyvönen toimi Turun tuomiokirkkoseurakunnan I kappalaisena 1953–1967. Hyvönen toimi myös seurakunnan partiolippukunta Turun Sinikotkien lippukunnanjohtajana vuosina 1940–1945 sekä 1947–1952.


title: On the Border

text: On the Border on yhdysvaltalaisen Eagles-rockyhtyeen kolmas studioalbumi, joka julkaistiin vuonna 1974.


title: On the Border

text: Albumin teon aikana yhtye koki merkittäviä muutoksia. Yhtye yritti saada albumista enemmän hard rock -painotteista, mutta he kokivat, että tuottaja Glyn Johns korosti countrypuolta. Yhtye ehti nauhoittaa vain kaksi kappaletta ennen kuin Johnsin tilalle palkattiin Bill Szymczyk.


title: On the Border

text: Glenn Freyn pyynnöstä yhtye otti mukaan kitaristi Don Felderin, joka soitti slide-kitaraa kappaleessa ”Good Day in Hell”. Yhtye oli niin vakuuttunut, että he kutsuivat Felderin yhtyeeseen ”viidenneksi Eagleksi”.


title: On the Border

text: Albumi saavutti 17. sijan listoilla ja sitä myytiin kaksi miljoonaa kappaletta. Albumilta julkaistiin kolme singleä: ”Already Gone”, ”James Dean” ja ”Best of My Love”. Singlet saavuttivat listoilla sijat #32, #77 ja #1.


title: On the Border

text: "On the Border" on ensimmäinen albumi, jonka Eagles julkaisi nelikanavaisella surround-äänellä. Se julkaistiin nelikanava 8-raitaisena ja CD-4 LP:nä.


title: Marika Karhu

text: Marika Karhu (s. 22. huhtikuuta 1988) on suomalainen pesäpalloilija, joka edustaa Vihdin Palloa. Hänen kasvattajaseuransa on Espoon Pesis.


title: Marika Karhu

text: Superpesiksen runkosarjassa Karhu on pelannut kaikkiaan 42 ottelua, joissa on lyönyt kolme ja tuonut 23 juoksua. Kärkilyöntipisteitä hän on kerännyt pelaamissaan runkosarjan otteluissa 102. Superpesiksen pudotuspeleissä Karhu on pelannut kuusi ottelua, joissa on tuonut yhden juoksun. Lisäksi hän on pelaamissaan pudotuspelien otteluissa kerännyt tililleen kaksi kärkilyöntipistettä.


title: Hot n Cold

text: "Hot n Cold" on amerikkalaisartisti Katy Perryn kappale. Kappaleen sanoittivat ja sävelsivät Dr. Luke, Max Martin ja Perry hänen menestyksekkäälle One of the Boys-studioalbumille. Kappale julkaistiin albumin toisena singlenä. Kappale kertoo sanoituksiltaan epävakaasta heteroparisuhteesta Perryn omasta näkökulmasta.


title: Hot n Cold

text: Kappale sijoittui Billboard Hot 100-listan kolmannelle sijalle, ollen Perryn toinen peräkkäinen kolmen parhaan joukkoon päässyt single hänen aiemman kansainvälisen hitin, "I Kissed a Girlin" jälkeen. Kappaleesta tuli Perryn toinen viiden parhaan joukkoon päässyt single Britanniassa, Australiassa, Irlannissa sekä Uudessa-Seelannissa, ja se pääsi viidessätoista maassa listan kärkeen, kuten Suomessa, Saksassa, Kanadassa, Norjassa, Espanjassa ja Tanskassa.


title: Hot n Cold

text: Syyskuussa 2011 "Hot n Cold"-singleä oli myyty yli viisi miljoonaa digitaalista latausta. Perry on esittänyt kappaleesta Simlishin kielisen version ä varten. Perry esitti kappaleesta myös Seesamtie-sarjaa varten Muppett-hahmo Elmon kanssa oman version, jonka Seesamtie-sarjan kehittäjät päättivät kuitenkin poistaa lopullisesta jaksosta sen epäasianmukaisen sisällön takia.


title: Helmi Piisinen

text: Helmi Alina Piisinen (1. tammikuuta 1904 Kuopion maalaiskunta – 14. kesäkuuta 1989 Helsinki) oli suomalainen runoilija, joka on julkaissut runojaan omakustanteena. Piisinen on myös säveltänyt ja sanoittanut lauluja, joita hän on julkaissut itse c-kasetilla 1980-luvulla.


title: Helmi Piisinen

text: Piisisen vanhemmat olivat maanviljelijä Kalle Tarvainen ja Anna Oinonen. Hän oli naimisissa 1925–1954 kirvesmies Johannes Piisisen kanssa.


title: Mari Makkonen

text: Mari Makkonen (s. 22. kesäkuuta 1992) on suomalainen pesäpalloilija, joka edustaa Vihdin Palloa. Hän on myös seuran omia kasvatteja.


title: Mari Makkonen

text: Superpesiksen runkosarjassa Makkonen on pelannut kaikkiaan 41 ottelua, joissa on lyönyt kuusi ja tuonut 25 juoksua. Kärkilyöntipisteitä hän on kerännyt pelaamissaan runkosarjan otteluissa 79. Superpesiksen pudotuspeleissä Makkonen on pelannut kolme ottelua, joissa on tuonut yhden juoksun. Lisäksi hän on pelaamissaan pudotuspelien otteluissa kerännyt tililleen kuusi kärkilyöntipistettä.


title: Jaakko Hosia

text: Jaakko Hosia (14. toukokuuta 1941 Pori – 16. marraskuuta 2005 Tuusula) oli suomalainen taidemaalari. Hän opiskeli vuodesta 1964 Taideteollisessa opistossa, mutta oli jo aiemmin opiskellut kaksi vuotta Italiassa.


title: Jaakko Hosia

text: Hosia ei hakenut apurahoja, koska halusi välttää epäilyt sukulaisuussuhteiden hyödyntämisestä, sillä hänen setänsä Heikki Hosia oli opetusministeriön kansliapäällikkö 1964–1972. Poliittisista syistä hän ei 1960-1970-luvulla liittynyt Taidemaalariliittoon, mutta hänen lapsensa hoitivat jäsenyyden häneltä salaa 1990-luvulla. Hän sai taiteilijaeläkkeen 1994.


title: Jaakko Hosia

text: Hänen isänsä oli kirjailija Eino Hosia, joka kaatui 1941.


title: Saara Palomäki

text: Saara Palomäki (s. 11. marraskuuta 1990) on suomalainen pesäpalloilija, joka edustaa Vihdin Palloa. Hänen kasvattajaseuransa on Joensuun Maila.


title: Saara Palomäki

text: Superpesiksen runkosarjassa Palomäki on pelannut kaikkiaan 53 ottelua, joissa on lyönyt yhdeksän ja tuonut 12 juoksua. Kärkilyöntipisteitä hän on kerännyt pelaamissaan runkosarjan otteluissa 92. Superpesiksen pudotuspeleissä Palomäki on pelannut yhden ottelun, jossa on kirjauttanut tililleen yhden kärkilyöntipisteen.


title: Mehipäivikit

text: Mehipäivikit ("Carpobrotus"), toisinaan nimellä hottentotinviikunat, on päivikkikasvien heimon suku, joka on kotoisin Etelä-Afrikasta. Sen suikertavavartisilla lajeilla lehdet ovat meheviä ja marjamaiset hedelmät ovat syötäviä. Kukat ovat suurehkoja ja niissä on kymmeniä värikkäitä terälehtiä. Läntisessä Euroopassa on lentohietikoille kotiutunut tulokaslajina yksi suvun laji, viikunapäivikki ("Carpobrotus edulis").


title: Petra Pihlström

text: Petra Pihlström (s. 31. maaliskuuta 1983) on suomalainen pesäpalloilija, joka edustaa Vihdin Palloa. Hänen kasvattajaseuransa on Tapanilan Erä.


title: Petra Pihlström

text: Superpesiksen runkosarjassa Pihlström on pelannut kaikkiaan 45 ottelua, joissa on lyönyt 34 ja tuonut 18 juoksua. Kärkilyöntipisteitä hän on kerännyt pelaamissaan runkosarjan otteluissa 143. Superpesiksen pudotuspeleissä Pihlström on pelannut kuusi ottelua, joissa on tuonut yhden juoksun. Tämän lisäksi hän on pelaamissaan pudotuspeliotteluissa kirjauttanut tililleen 14 kärkilyöntipistettä.


title: Mari Sallinen

text: Mari Sallinen (s. 5. huhtikuuta 1982) on suomalainen pesäpalloilija, joka edustaa Vihdin Palloa. Superpesiskausia hän on pelannut vuosina 1998–2016.


title: Mari Sallinen

text: Superpesiksen runkosarjassa Sallinen on pelannut kaikkiaan 200 ottelua, joissa on lyönyt 114 ja tuonut 116 juoksua. Kärkilyöntipisteitä hän on kerännyt pelaamissaan runkosarjan otteluissa 783. Superpesiksen ylemmissä pudotuspeleissä Sallinen on pelannut 15 ottelua, joissa on sekä lyönyt että tuonut 3 juoksua. Tämän lisäksi hän on pelaamissaan pudotuspeliotteluissa kirjauttanut tililleen 22 kärkilyöntipistettä.


title: Pekka ja Pätkä -elokuvat

text: Pekka ja Pätkä -elokuvat ovat Suomen Filmiteollisuuden vuosina 1953–1960 tuottama sarja humoristisia elokuvia, joissa esiintyivät Pekka Puupää -sarjakuvan hahmot. Pekka Puupäätä esitti kaikissa elokuvissa Esa Pakarinen, hänen ystäväänsä Pätkää Masa Niemi ja vaimoaan Justiinaa Siiri Angerkoski. Pekka ja Pätkä -elokuvia tehtiin kaikkiaan kolmetoista, ja niistä suurimman osan ohjasi Armand Lohikoski. Lisäksi 1980-luvulla ohjaaja Visa Mäkinen teki Pekka Puupäästä tv-sarjan ja kaksi elokuvaa.


title: Pekka ja Pätkä -elokuvat

text: Pekka Puupään muokkaaminen elokuvaksi oli SF:n käsikirjoittajan Reino Helismaan idea. Elokuvaa enteili Toivo Kärjen säveltämä, Helismaan sanoittama ja Esa Pakarisen vuonna 1952 levyttämä hieman haikea jenkka "Pekka Puupää", joka oli tarkoitettu vastineeksi rillumarei-huumorin tuominneille kriitikoille. SF:n johtaja T. J. Särkkä ilmestyi pian Ola Fogelbergin kuoleman jälkeen tämän lesken Laura Fogelbergin luo, esittäytyi tämän miesvainajan ystäväksi ja tarjoutui ostamaan Puupää-hahmon elokuvausoikeudet 50 000 silloisella markalla. Särkkä mitä ilmeisimmin huijasi leskeä kaupanteossa: suullisesti puhuttiin vain yhdestä elokuvasta, mutta tammikuussa 1953 allekirjoitettu sopimuspaperi antoi SF:lle pysyvät oikeudet Pekka Puupäähän ja muihin Fogelin luomiin hahmoihin.


title: Pekka ja Pätkä -elokuvat

text: Ensimmäinen elokuva "Pekka Puupää" tehtiin 1953, ohjaajana Ville Salminen, käsikirjoittajana Helismaa ja päärooleissa Esa Pakarinen (Pekka), Masa Niemi (Pätkä) ja Siiri Angerkoski (Justiina). Kun elokuva sai suuren suosion ja sille ryhdyttiin suunnittelemaan jatko-osaa "Pekka Puupää kesälaitumilla", Ville Salminen kieltäytyi koska ei halunnut jumiutua ”Puupää-ohjaajaksi” ja siirtyi toiseen elokuvayhtiöön. Tilalle otettiin SF:n palvelukseen juuri tullut Armand Lohikoski, joka sittemmin ohjasi sarjan kaikki elokuvat viimeistä lukuun ottamatta ja sai harteilleen ”Puupää-ohjaajan” viitan.


title: Pekka ja Pätkä -elokuvat

text: Elokuvissa Pekka Puupää on naimisissa Justiinan kanssa. Pätkä, joka elokuvassa "Pekka ja Pätkä lumimiehen jäljillä" ilmoitti sekä etu- että sukunimekseen Pätkä, taas on poikamies. Elokuvissa oli vielä neljäskin vakiohahmo, talonmies Pikkarainen, joka turhaan yrittää pitää kuria kaksikolle. Yleensä he joutuvat elokuvassa kaikenlaisiin kommelluksiin jatkuvan rahapulansa ja hyväuskoisuutensa takia.


title: Pekka ja Pätkä -elokuvat

text: Pekka Puupään maailma muuttui varsin toisenlaiseksi elokuvissa, eikä alkuperäisen sarjakuvan henki näkynyt juuri millään tavalla. Lisäksi Toto Fogelberg-Kailan jatkama Pekka Puupää -sarjakuva kulki aivan omia polkujaan elokuvasarjasta riippumatta. Elokuvissa henkilöhahmot typistettiin Pekkaan, Pätkään ja Justiinaan, ja he asuivat Helsingissä. Pätkä kadotti perheensä ja muuttui Puupäiden nurkissa asustelevaksi kulkumieheksi. Sarjakuvassa Pekka Puupää oli ollut ehdoton päätähti, mutta elokuvissa Pätkästä tuli pian hänen tasavertainen aisaparinsa. Kolmannesta elokuvasta "Pekka ja Pätkä lumimiehen jäljillä" lähtien tämä näkyi myös nimessä. Uudeksi hahmoksi kehitettiin Armas Jokion esittämä talonmies Pikkarainen. Elokuvien tavallinen juoni käsitteli Pekan ja Pätkän yritystä menestyä jossakin ammatissa, kuten keksijöinä ("Kiinni on ja pysyy"), salapoliiseina, sammakkomiehinä tai jopa YK:n rauhanturvaajina ("Pekka ja Pätkä Suezilla"). Kolmessa Puupää-elokuvassa oli mukana Olavi Virta, joka esitti työtöntä muusikkoa Kalevi Vaskea.


title: Pekka ja Pätkä -elokuvat

text: Puupää-elokuvat tehtiin SF:n tyyliin nopeasti ja halvalla. Esimerkiksi elokuvan "Pekka ja Pätkä Suezilla" aavikkokohtaukset kuvattiin helsinkiläisissä sorakuopissa, ja kaupunkinäkymät rakennettiin pahvista SF:n studioon. Elokuvan "Pekka ja Pätkä ketjukolarissa" käsikirjoituksesta ei ollut kuvausten alkaessa valmiina riviäkään, vaan se valmistui vasta kuvauspaikalla Porin Yyterissä sitä mukaa kuin kuvaukset etenivät. Ohjaaja Armand Lohikoski riiteli T. J. Särkän kanssa, koska hän olisi halunnut tehdä elokuvat huolellisemmin; Särkkä puolestaan muistutti Lohikoskea alituisesti kovasta kiireestä. Lisäksi Lohikoski piti Reino Helismaan käsikirjoituksia kehnoina ja hutaistuina, ja elokuvasta "Pekka ja Pätkä lumimiehen jäljillä" lähtien hän käsikirjoittikin itse useimmat Puupäät. Helismaalla oli samaan aikaan useita muitakin sitoumuksia eikä hän ehtinyt paneutua Puupää-elokuvien tekoon kovin syvällisesti. Helismaa oli nopea ja verbaalisesti nokkela kirjoittaja, mutta häneltä puuttui elokuvien vaatima visuaalisen huumorin taito, minkä hän itsekin myönsi. Niinpä hän jättikin käsikirjoitusten ongelmakohdat ohjaajien ratkaistaviksi. Ylipäänsä Helismaan ja Lohikosken huumorikäsitykset eivät käyneet yksiin: se, mitä Helismaa piti hauskana, oli usein Lohikosken mielestä ”banaalia”, latteaa ja halpahintaista. Lohikoskea harmitti myös toisen pääosan esittäjän Masa Niemen runsas alkoholinkäyttö, jonka vuoksi menetettiin usein kokonaisia kuvauspäiviä. Joskus Niemi saattoi jopa linnoittautua kesken kuvausten päiväkausiksi kotiinsa ryypiskelemään eikä suostunut keskustelemaan Lohikosken tai kenenkään muunkaan kanssa edes postiluukun kautta. Myös Niemen ja Esa Pakarisen välit kiristyivät Pakarisen joutuessa paimentamaan häntä, jopa siinä määrin, että Lohikoski joutui sovittelemaan parivaljakon riitoja.


title: Pekka ja Pätkä -elokuvat

text: Elokuvan "Pekka ja Pätkä mestarimaalareina" jälkeen Lohikoski suunnitteli poliittista satiiria nimeltä "Pekka ja Pätkä politiikan pyörteissä". Särkkä piti kuitenkin aihetta sopimattomana ja syrjäytti Lohikosken seuraavan Puupään tuotannosta. Tilalle kutsuttiin Reino Helismaa ja ohjaaja Aarne Tarkas, jotka tekivät sarjan kolmannentoista ja viimeisen elokuvan "Pekka ja Pätkä neekereinä". Pätkää esittänyt Masa Niemi teki itsemurhan pian elokuvan valmistumisen jälkeen.


title: Pekka ja Pätkä -elokuvat

text: Pekka ja Pätkä-elokuvien suosiosta selkeä osoitus on, että vuonna 1953 valmistunutta elokuvaa "Lentävä kalakukko" levitettiin uusintakierroksella nimellä "Pekka ja Pätkä konduktööreinä". Elokuvan näyttelijäkaartiin kuuluivat Pakarinen, Niemi, Angerkoski ja Jokio.


title: Pekka ja Pätkä -elokuvat

text: Vaikka elokuvakriitikot haukkuivat Puupää-elokuvat, niistä tuli suuria kansansuosikkeja, joita näytetään yhä säännöllisesti televisiossa. Kritiikki oli tyrmäävää elokuvien valmistumishetkestä useita vuosikymmeniä eteenpäin mutta vaimentui kuitenkin ajan mittaan. Kritiikkiin pettynyt ohjaaja Armand Lohikoski, jota loukkasi etenkin väite elokuvien tekemisestä huitaisten, kutsui – turhaan – kriitikot seuraamaan elokuvan tekoa. Esimerkiksi "Pekka ja Pätkä pahassa pulassa" -elokuvan ensi-illan jälkeen eräs arvostelija kirjoitti otsikolla ”Yhä niitä vain riittää”: ”Pahinta on, että kun nämä Pekka ja Pätkä -filmit kerran tuottajankin taholta tahdotaan leimata lapsi-filmeiksi (jota ne eivät suinkaan ole), niiden käsikirjoitukseen kuitenkin sijoitetaan naimailmoituksia ja höökiviä, miehenkipeitä vaimonpuolia.” Toisaalta katsauksen vuoden 1957 kotimaisiin elokuviin laatinut Kari Uusitalo mainitsee toimitusjohtaja T. J. Särkän sanoneen, ettei SF:n kannattanut tehdä muita kuin rahasammoksi muodostuneita Puupää-elokuvia. Uusitalo toteaa "Pekka ja Pätkä salapoliiseina" -elokuvan tuottaneen Oulussa viikon aikana enemmän lipputuloja kuin Aarne Tarkaksen elokuva "Herra sotaministeri" Helsingissä koko kesän aikana. Eräs syy yleisösuosiolle oli se, että Puupää-elokuvat ovat olleet määrällisesti merkittävä osa suomalaista lastenelokuvaa, mutta samalla ne kuitenkin olivat koko perheen elokuvia.


title: Pekka ja Pätkä -elokuvat

text: Näyttelijävalintoja on kuitenkin kiitetty. Tv-maailman kriitikko totesi vuonna 2014, että sarja on loistavasti roolitettu.


title: Pekka ja Pätkä -elokuvat

text: Itsenäinen elokuvatuottaja Visa Mäkinen yritti 1980-luvun puolivälissä elvyttää Pekka Puupään hahmoa ja teki televisiosarjan "Pekka ja Pätkä" (1986) sekä elokuvat "Pekka & Pätkä ja tuplajättipotti" (1985) ja "Pekka Puupää poliisina" (1986). Televisiosarja menestyi kohtalaisen hyvin, mutta elokuvat menestyivät huonosti ja moni piti niitä ”alkuperäisten” Puupäiden halventamisena.


title: Pekka ja Pätkä -elokuvat

text: Ohjaaja Pekka Lehto sai vuonna 2005 Suomen elokuvasäätiöltä 10 000 euron kehittämistuen työnimeltään "Pekka ja Pätkä levottomina" -nimiseen elokuvaan, jonka oli tarkoitus kertoa kansankomediamaisesti homouteen kohdistuvista peloista. Elokuvaa ei toistaiseksi ole tehty.


title: Metoksi

text:
Erityisesti orgaanisessa kemiassa metoksi viittaa funktionaaliseen ryhmään, missä metyyli-ryhmä on sitoutunut happeen. Tämän alkoksi-ryhmän kaava on O–CH.
Dimetyylieetteri sisältää kaksoismetoksi-ryhmän; muita metoksieettereitä ovat metoksietaani ja metoksipropaani. Metoksi-ryhmä esiintyy meskaliinissa ja sen johdoksissa kuten 2C-B, 2C-E ja 2C-P.


title: Hourunkosken voimalaitos

text: Hourunkoski eli Houru on Koskienergia Oy:n vesivoimala Lapualla Lapuanjoessa. Sen rakennutti Lapuan Sähkö Oy ja se valmistui 1923. Laitoksen teho oli 1980-luvulla 0,52 megawattia, myöhemmin 0,7 megawattia. Energiantuotanto on keskimäärin 3,2 GWh/a ja putouskorkeus 7,3 metriä. Voimala on yksi Lapuanjoen kuudesta vesivoimalaitoksesta.


title: Stuart Beattie

text: Stuart Beattie (s. 1972) on australialainen elokuvakäsikirjoittaja ja -ohjaaja.


title: BE Group

text: BE Group on ruotsalainen terästä ja alumiinia myyvä tukkuliike, joka syntyi vuonna 1999 ruotsalaisen Bröderna Edstrand Ab:n ja suomalaisen Starckjohann Steel Oy:n yhdistyessä. Konsernin henkilöstömäärä vuonna 2011 oli noin 900, joista Suomessa 350. BE Groupin markkina-alueita ovat Ruotsi ja Suomi sekä Baltian maat, Venäjä, Puola, Tšekki, Slovakia ja Tanska. Yhtiöryhmän pääkonttori on Malmössä.


title: BE Group

text: Suomessa BE Group Oy Ab:n pääkonttori on Lahdessa ja muut toimipaikkakunnat ovat Helsinki, Joensuu, Jyväskylä, Lappeenranta, Lapua, Oulu, Pori, Tampere ja Turku.


title: BE Group

text: BE Groupin varhaisimmat juuret juontavat Viipuriin, jossa vuonna 1868 saksalainen Peter Starckjohann kumppaneineen perusti Starckjohann & Co -rautakaupan. Pari vuosikymmentä myöhemmin syntyi Malmössä Bröderna Edstrand -yhtiö.


title: BE Group

text: Kun Viipuri siirtyi alueluovutuksen yhteydessä Neuvostoliitolle, Oy Starckjohann & Co. Ab muutti Lahteen, jonne se perusti pääkonttorin ja rakensi varastointitiloja Mytäjäisten alueelle. Starckjohann avasi vuonna 1950 Lahden keskustaan ensimmäisenä Suomessa itsepalveluurautakaupan. 1960–1970-luvuilla siitä kasvoi maanlaajuinen rautakauppaketju, ja toimintaa laajennettiin automyynti- ja korjaamotoimintaan sekä terästukkukauppaan, joka levitti toimintaansa myös Länsi- ja Itä-Eurooppaan.


title: BE Group

text: Starckjohann ja Telko Oy yhdistyivät 1980-luvun alussa. Näin syntynyt Starckjohann-Telko Oy kasvoi suureksi tekijäksi Suomen ja Neuvostoliiton välisen bilateraalikaupassa. Starckjohann-Telko Oy oli monipuolinen kauppahuone, jonka asiakkaita olivat niin teollisuus, rakennusliikkeet, jälleenmyyjät kuin kuluttajatkin. Päätuotteita olivat rautakauppatavarat, rakennustarvikkeet ja teräkset. Starckjohann-Telkolla oli valtakunnallinen varastointi- ja jakelupalvelu asiakasyritysten materiaalinsaannin varmistamiseksi. Telko oli tukkuliike ja maahantuoja, joka välitti teollisuuden raaka-aineita, koneita ja laitteita sekä ajoneuvojen renkaita. Suomen lisäksi Starckjohann-Telko teki kauppaa Pohjoismaissa, Keski-Euroopassa, Neuvostoliitossa ja muissa SEV-maissa sekä Pohjois-Amerikassa.


title: BE Group

text: Yritysostojen avulla Starckjohann-Telkosta tuli yksi Suomen kymmenestä suurimmasta kauppayrityksestä, jonka henkilöstömäärä oli suurimmillaan yli 2 000. Suomen 1990-luvun alun lama ja Neuvostoliiton hajoaminen aiheuttivat Starckjohannin joutumisen yrityssaneeraukseen vuosiksi 1993–1997. Starckjohannin suku menetti enemmistöomistuksensa Yhdyspankille. Telko siirtyi Kaukomarkkinat Oy:n ja myöhemmin Aspon omistukseen. Rautakauppaketju sai nimekseen Starkki, se yhtiöitettiin ja myytiin vuonna 2000 tanskalaiselle rakennustarvikeyritykselle Danske Trælast A/S:lle. Terästuotteisiin erikoistunut Starckjohann Steel ja LVI-tuotteita myyvä Suomen LVI-Tukku jatkoivat itsenäisinä yrityksinä, ja autokauppatoiminta myytiin.


title: BE Group

text: Ruotsalainen Trelleborg osti vuonna 1988 Bröderna Edstrandin ja vuosikymmentä myöhemmin Starckjohann Steelin. Nordic Capital tuli vuonna 1999 enemmistöosakkaaksi ja osti Trelleborgilta loputkin sen omistamat osakkeet 2004. BE Group AB listautui Tukholman pörssiin marraskuussa 2006.


title: Derek Joslin

text: Derek Joslin (s. 17. maaliskuuta 1987 Richmond Hill, Ontario, Kanada) on kanadalainen jääkiekkopuolustaja, joka pelaa SHL-joukkue AIK IF:ssä. Joslin on pelannut urallaan yhteensä 116 NHL-ottelua tehopistein 4+12=16 ja keräten 63 jäähyminuuttia. Hänen vahvuuksiin kuuluu kiekollinen peli, luistelu, ylivoimapelaaminen ja laukaus. Joslinin heikkouksiin kuuluu oman pään pelaaminen, sijoittuminen sekä fysiikan ja aggressivisuuden puute.


title: Derek Joslin

text: Joslin aloitti jääkiekon 4-vuotiaana Oak Ridges Kingsissa isänsä Jeffin valmennuksessa. OHL-joukkue Ottawa 67's varasi hänet 200. pelaajana vuonna 2003. Joslin vietti kauden 2003–2004 vielä suurimmaksi osaksi OPJHL-joukkue Aurora Tigersissa, jossa hän voitti Royal Bank Cupin. Joslin teki OHL:ssä tulokaskaudellaan 2004–2005 68 runkosarjaottelussa tehot 6+24=30 ja teholukemansa +27 oli 67'sin paras. Joukkue eteni OHL:n finaaleihin saakka, mutta ne vei kuitenkin London Knights otteluvoitoin 4–1. Poikkeuksellisesti OHL:n finaaleissa toiseksi jäänyt 67's osallistui kuitenkin myös Memorial Cup -turnaukseen, sillä OHL:n mestarijoukkue Knights oli valittu myös turnauksen isäntäjoukkueeksi.


title: Derek Joslin

text: San Jose Sharks varasi Joslinin viidennellä kierroksella 149. pelaajana . Kaudella 2005–2006 hän oli 67'sin tehokkain puolustaja tehoilla 11+37=48. Hän osallistui kauden aikana myös Subway Super Series -turnaukseen, jossa Kanadan junioriliigan tähdistöjoukkueet pelasivat venäläisjunioreita vastaan. Joslin pelasi OHL-kauden päätyttyä myös kaksi AHL-ottelua Cleveland Baronsissa. Hän pelasi vielä kauden 2006–2007 OHL:ssä, jossa Joslin teki yhden kauden piste-ennätyksensä tehoilla 11+38=49, joilla hän oli 67'sin tehokkain puolustaja. Joslin osallistui kauden aikana myös OHL:n tähdistöotteluun, jossa hän sai hurjan tehomerkinnän +5. Joslin teki joulukuussa 2006 kolmivuotisen tulokassopimuksen San Jose Sharksin kanssa. Hän siirtyi OHL-kauden päätteeksi San Josen uuden farmijoukkue Worcester Sharksin vahvuuteen. Joslin pelasi siellä kolme runkosarja- ja neljä playoff-ottelua.


title: Derek Joslin

text: Kausi 2007–2008 oli Joslinille tulokaskausi AHL:ssä ja se toi hänelle 80 runkosarjaottelussa tehot 10+24=34. Joslin teki NHL-debyyttinsä seuraavalla kaudella 2008–2009, jolloin hän pelasi 12 NHL-ottelua jääden niissä ilman tehopisteitä. Joslin pelasi ensimmäisen NHL-ottelunsa 3. tammikuuta 2009 New York Islandersia vastaan saaden siinä jääaikaa 12.33 minuuttia ja yhden kahden minuutin jäähyn. Hän toimi kauden aikana Worcester Sharksin varakapteenina ja pelasi myös ssa. Joslin voitti tähdistöottelun yhteydessä pidettyjen taitokisojen lyöntilaukauskilpailun (157,7 km/h) ja tuli toiseksi kiekonkäsittelykilpailussa. Kauden 2009–2010 hän pelasi taas suurimmaksi osaksi farmissa ja oli Worcesterin paras maalintekijä Benn Ferrieron ja T. J. Travelyanin kanssa kevään 2010 pudotuspeleissä neljällä osumallaan. Joslin pelasi kauden aikana 24 NHL-ottelua tehden kolme syöttöpistettä. Elokuussa 2010 hän teki vuoden mittaisen jatkosopimuksen Sharksin kanssa.


title: Derek Joslin

text: Kaudella 2010–2011 Joslin pelasi pelkästään NHL:ssä. Hän pelasi San Josessa 17 ottelua tehopistein 1+3=4. Joslinin NHL-uran avausmaali syntyi 13. joulukuuta 2010 Dallas Starsin Andrew Raycroftin taakse. Helmikuussa 2011 hänet kaupattiin Carolina Hurricanesiin. Loukkaantumiset sotkivat kuitenkin Joslinin kautta, jonka takia hän pelasi yhteensä vain 37 runkosarjaottelua tehopistein 2+7=9. Itse terveenä olleessaan Joslin sai Hurricanesissa myös ylivoimavastuuta, kun joukkueen puolustuksessa oli loukkaantumisia. Hänen peliaikansa oli keskimäärin 18.03 minuuttia per ottelu. Heinäkuussa 2011 Joslin teki kaksivuotisen jatkosopimuksen Hurricanesin kanssa.


title: Derek Joslin

text: Joslin kärsi loukkaantumisista myös kaudella 2011–2012, jolloin hän pelasi NHL:ssä vain 44 runkosarjaottelua tehopistein 2+4=6. Joslin pelasi kauden aikana myös neljä AHL-ottelua farmijoukkue Charlotte Checkersissa. Joslin pelasi kauden aikana myös vasempana laitahyökkääjänä. Hurricanes osti hänet kuitenkin ulos heinäkuussa 2012. Muutamaa päivää myöhemmin Joslin teki sopimuksen Vancouver Canucksin kanssa. Hän aloitti kauden 2012–2013 farmijoukkue Chicago Wolvesissa osaksi NHL:n työsulun takia. Joslin sai kutsun ylös Canucksiin NHL-kauden alettua tammikuussa 2013, mutta ennen ensimmäistäkään NHL-ottelua hänet palautettiin pian farmiin. Maaliskuussa Joslin palasi Worcester Sharksin vahvuuteen, vaikka hän kuitenkin jatkoi Canucksin sopimuspelaajana. Pelattuaan 13 ottelua Sharksissa Joslin nostettiin Canucksin kokoonpanoon runkosarjan pariin viimeisimpään otteluun paikkaamaan loukkaantumisia.


title: Derek Joslin

text: Kaudeksi 2013–2014 Joslin siirtyi vuoden mittaisella sopimuksella Ruotsin SHL:ssä pelaavaan AIK IF:ään.


title: Denis Brodeur

text: Joseph Germain Stanislaus Denis Brodeur (12. lokakuuta 1930 Montréal – 26. syyskuuta 2013) oli kanadalainen urheiluvalokuvaaja, jääkiekkomaalivahti ja olympiamitalisti.


title: Denis Brodeur

text: Brodeur oli mukana Kanadan olympiapronssia Cortina d’Ampezzossa 1956 voittaneessa joukkueessa. Hän pelasi neljässä ottelussa.


title: Denis Brodeur

text: Brodeur työskenteli myöhemmin urheiluvalokuvaajana. Hänelle tehtiin aivoleikkaus helmikuussa 2012, ja hän kuoli 26. syyskuuta 2013, 82-vuotiaana.


title: Denis Brodeur

text: Brodeurin poika Martin Brodeur on myös jääkiekkomaalivahti ja olympiavoittaja, jota yleisesti pidetään yhtenä kaikkien aikojen parhaista jääkiekkomaalivahdeista.


title: Pyhän Hengen katedraali

text:
Pyhän Hengen katedraali (, ), on Valko-Venäjän pääkaupungin Minskin historiallisessa keskustassa sijaitseva, vuosina 1633–1642 (toisen lähteen mukaan 1642–1687) rakennettu kirkko. Se rakennettiin alkujaan katolisen benediktiininunnaluostarin kirkoksi. Luostarin perustamisen yhteydessä 1633 ensimmäinen kirkkorakennus rakennettiin puusta, mutta tämä korvattiin pian kivikirkolla.
Vuonna 1687 kivikirkko pyhitettiin Neitsyt Marian syntymän mukaan. Häntä kuvaava, ihmeitätekevänä kunnioitettu ikoni reliikkeineen oli paavi Urbanus VIII:n lahjoittama, ja se koristi aikoinaan kirkon pääalttaria. Benediktiininunnien luostari ja sen kirkko toimi 1800-luvun puoliväliin saakka. Vuonna 1853 luostari suljettiin ja sen nunnat siirrettiin Njasvižin nunnaluostariin.


title: Pyhän Hengen katedraali

text: Vuonna 1869 luostarialue annettiin ortodoksikirkolle. Kirkkorakennusta uudistettiin. Siitä aiottiin tehdä teologinen seminaari, joten kirkko pyhitettiin slaaviopettajien Kyrillos ja Metodios kunniaksi. Seuraavana vuonna kirkko kuitenkin pyhitettiin uudelleen Pyhän Hengen läsnäololle (laskeutumiselle). Slutskin Pyhän kolminaisuuden luostarista saapuneet munkit perustivat luostarialueelle ortodoksinen miesluostarin.


title: Pyhän Hengen katedraali

text: Nykyään se on Valko-Venäjän ortodoksisen kirkon pääkatedraali, samoin kuin sen Minskin ja Slutskin hiippakunnan keskuskirkko sekä Valko-Venäjän kirkon päämiehen, metropoliitta Filaretin kotikirkko. Se on Minskin suurimpia kirkoja.


title: Pyhän Hengen katedraali

text: Kirkon ikoneista tunnetuimpiin lukeutuu Minskin Jumalanäidin ikoni, jota kunnioitetaan ihmeitätekevänä kuvana.


title: Panarkismi

text: Panarkismi on poliittinen filosofia, jonka mukaan yksilöllä tulisi olla oikeus liittyä tai erota erilaisista hallintoalueista ja niiden toimivallasta ilman alueelta poistumisen pakkoa. Sanan ”panarkismi” keksi belgialainen kirjailija Paul Émile de Puydt vuonna 1860.


title: Luettelo televisiosarjan Isänmaan puolesta jaksoista

text:
"Isänmaan puolesta" () on yhdysvaltalainen jännitysdraamasarja, jonka ovat luoneet Howard Gordon ja Alex Gansa.
Huomioitavaa


title: Los Solidarios

text: Los Solidarios ("Solidaarisuus") oli 1920-luvun alussa Barcelonassa perustettu anarkosyndikalistinen aseellinen järjestö. Se syntyi vastavoimaksi Espanjan hallituksen ja työnantajajärjestöjen ammattiyhdistysliikkeeseen kohdistamaan painostukseen ja väkivaltaan. Ryhmä jatkoi myöhemmin taistelua myös diktaattori Miguel Primo de Riveran hallintoa vastaan. Los Solidariosin jäsenet kuuluivat anarkosyndikalistiseen Confederación Nacional de Trabajadores -ammattiliittoon, jolla oli yli 250 000 jäsentä.


title: Los Solidarios

text: Los Solidariosin perustajia ja keskeisiä hahmoja oli tunnettu anarkisti Buenaventura Durruti. Hän oli jo aikaisemmin Ranskasta maanpaosta palattuaan ollut mukana San Sebastianin kaupungissa toimineessa Los Justicieros (Kostajat) -ryhmässä. Los Solidarios suoritti useita pankkiryöstöjä sekä poliittisia murhia. Ryöstöistä tunnetuin oli Espanjan keskuspankin Banco de Españan Gijónin konttorin ryöstö syyskuussa 1923, josta anarkistit saivat saaliiksi yli 600 000 pesetaa.


title: Los Solidarios

text: Poliittisista murhista merkittävin oli kardinaali Juan Soldevilla y Romeron surmaaminen pommi-iskulla kesäkuussa 1923. Romeron murha oli kosto ammattiyhdistysaktiivi Salvador Seguin ampumisesta, jonka takana oli espanjalainen työnantajaliitto. Kardinaali oli yksi sen merkittävimmistä tukijoista ja rahoittajista. Jo kahta vuotta aiemmin, ennen Los Solidariosin varsinaista syntyä olivat katalonialaiset anarkistit surmaanneet Madridissa pääministeri Eduardo Daton. Kardinaali Romeron murhan jälkeen suuri osa ryhmän jäsenistä joutui pakenemaan ulkomaille, aluksi Ranskaan ja myöhemmin Latinalaiseen Amerikkaan, jossa he tekivät pankkiryöstöjä ainakin Chilessä ja Argentiinassa. Eurooppaan palattuaan Los Solidariosin jäsenet suunnittelivat Espanjan kuninkaan Alfonso XIII:n murhaamista tämän Pariisin vierailun yhteydessä, mutta hanke paljastui ja ryhmä karkoitettiin Belgiaan, josta he saivat oleskeluluvan.


title: Los Solidarios

text: Espanjan toisen tasavallan syntymisen myötä vuonna 1931 Los Solidariosin aktivistit palasivat jälleen Espanjaan ja alkoivat toimimaan anarkistisen Federación Anarquista Ibérica -järjestön sisällä sen radikaalina siipenä. Tammikuussa 1932 järjestö organisoi kansannousun Kataloniassa yhdessä trotskilaisten kanssa. Espanjan sisällissodan syttyessä vuonna 1936 oli ryhmä jo käytännössä hajonnut, mutta sen jäsenet osallistuivat kuitenkin sotaan tuhansien muiden espanjalaisten anarkistien tavoin tasavaltalaisten rinnalla.


title: Eduardo Dato

text: Eduardo Dato e Iradier (12. elokuuta 1856 La Coruña – 8. maaliskuuta 1921 Madrid) oli espanjalainen poliitikko. Liberaalikonservatiivista puoluetta edustanut Dato toimi Espanjan pääministerinä vuosina 1913–1915, 1917 ja 1920–1921. Hänet murhattiin vuonna 1921.


title: Eduardo Dato

text: Dato valittiin Espanjan parlamenttiin eli cortesiin ensi kerran vuonna 1884, ja hän liittyi Francisco Silvelan johtamaan maltillisten konservatiivien ryhmään. Hän toimi sisäministeriön alivaltiosihteerinä vuonna 1892 ja sisäministerinä Silvelan ensimmäisessä hallituksessa 1899–1900 sekä oikeusministerinä Silvelan toisessa hallituksessa 1902–1903. Ministerinä Dato ajoi läpi uutta työlainsäädäntöä, jolla muun muassa säädeltiin nais- ja lapsityövoiman käyttöä teollisuudessa, määrättiin työläisille korvauksia työtapaturmista ja perustettiin erityinen työinstituutti valmistelemaan uutta lainsäädäntöä. Hänet valittiin vuonna 1907 Madridin pormestariksi ja hän oli myös Espanjan edustajainhuoneen puhemiehenä 1907–1909.


title: Eduardo Dato

text: Dato tuli ensimmäisen kerran pääministeriksi lokakuussa 1913, kun konservatiivipuolueen johtaja Antonio Maura kieltäytyi muodostamasta hallitusta ellei hänen mahdottomina pidettyihin ehtoihinsa suostuttaisi. Konservatiivipuolue jakautui tämän jälkeen sisäisesti kahtia siten, että Dato johti puoluetta enemmistön tuella, mutta pieni jyrkän oikeistolainen siipi ryhmittyi Mauran ympärille. Ensimmäisen maailmansodan puhjettua vuonna 1914 Daton hallitus julisti Espanjan puolueettomaksi. Se myös perusti Katalonialle rajoitettua itsehallintoa merkinneen "mancomunidad"-instituution. Daton ensimmäinen hallitus joutui eroamaan joulukuussa 1915.


title: Eduardo Dato

text: Dato oli toisen kerran pääministerinä kesäkuusta lokakuuhun 1917. Hänen toinen hallituksensa keskeytti parlamentin istunnot ja peruutti tilapäisesti eräitä perustuslaillisia oikeuksia voidakseen tehokkaammin taistella lakkoliikkeitä ja kansalaislevottomuuksia vastaan. Daton kolmas pääministerikausi kesti huhtikuusta 1920 aina hänen maaliskuussa 1921 tapahtuneeseen murhaansa asti. Hänen kolmas hallituksensa muun muassa perusti Espanjan työministeriön ja yritti palauttaa konservatiivipuolueen yhtenäisyyden.


title: Eduardo Dato

text: Kahdella viimeisellä pääministerikaudellaan Dato tuli tunnetuksi ammattiliittoja vastaan aloittamastaan ”likaisesta sodasta”, joka käsitti ammattiyhdistysten jäseniin kohdistunutta hallituksen ja työnantajajärjestöjen painostusta ja väkivaltaa. Työnantajien palkkaamat asemiehet murhasivat useita ammattiyhdistysaktiiveja, ja heitä kuoli myös epäselvissä oloissa pidätettyinä ollessaan.


title: Eduardo Dato

text: Dato oli vuonna 1917 määrännyt armeijan hajottamaan yleislakon, ja yli 70 työläistä menetti siinä yhteydessä henkensä. Tapaus johti Daton toisen hallituksen eroon. Maaliskuussa 1921 kolme katalonialaista anarkistia surmasi Daton ampumalla hänet Puerta de Alcalán riemukaaren edustalla Madridissa.


title: Banco de España

text: Banco de España on Espanjan keskuspankki. Se on jäsenenä Euroopan keskuspankin valvomassa Euroopan keskuspankkijärjestelmässä (EKPJ). Banco de España on perustettu vuonna 1782. Kesäkuusta 2018 pankin kuvernöörinä on toiminut Pablo Hernández de Cos.


title: Pasi Kesseli

text: Pasi Juhani Kesseli (s. 5. joulukuuta 1958 Kankaanpää) on suomalainen kirjailija, luennoitsija ja sotilas. Hän on sotilasarvoltaan eversti.


title: Markus Leppo

text: Markus Leppo (22. syyskuuta 1934 Viipuri – 28. huhtikuuta 1994 Helsinki) oli suomalainen valokuvaaja.


title: Markus Leppo

text: Leppo toimi 1957–1958 "Helsingin Sanomien" kuvatoimittajana, kunnes ryhtyi vapaaksi kirjailijaksi ja valokuvaajaksi.


title: Markus Leppo

text: 1960–1970-luvulla Leppo dokumentoi muun muassa suomalaista talonpoikaisarkkitehtuuria ja kirkkojen vaivaisukkoja. Vuonna 1973 Amos Andersonin taidemuseo esitteli Lepon vaivaisukkokuvia laajana multivisioesityksenä, ja 1970-luvun lopulla kuvat kiersivät näyttelynä Pohjoismaissa.


title: Markus Leppo

text: 1980-luvulla Leppo toimi vuonna 1984 perustamansa Suomen Yhdyspankin valokuvakokoelman intendenttinä.


title: Markus Leppo

text: Syyskuussa 2013 Marimekon plagiointikohussa tekstiilitaiteilija Maija Louekarin kuosin "Hetkiä" todettiin perustuvan Markus Lepon valokuvaan 1960-luvun Helsingistä.


title: Markus Leppo

text: Leppo on Maija Isolan tyttärentyttären isä.


title: Jaakonkukat

text: Jaakonkukat ja pantterinkidat ("Justicia") on akanttikasvien heimoon kuuluva suku. Sitä kutsutaan joskus tieteellisellä nimellä "Jakobinia".


title: Jaakonkukat

text: Kukkien värejä ovat roosa ja keltainen.


title: Jaakonkukat

text: Kasvit viihtyvät aurinkoisella tai puolivarjoisella kasvupaikalla.


title: Jaakonkukat

text: Jaakonkukkia käytetään huonekasveina.


title: Luxemburgin valtaus

text: Luxemburgin valtaus oli toisessa maailmansodassa Saksan suorittama operaatio Keltaiseen kuuluva sotilasoperaatio, jossa Heinz Guderianin johtama Saksan XIX armeijakunta valtasi Luxemburgin 10. toukokuuta 1940. Saksalaisjoukot kohtasivat ainoastaan lievää vastarintaa ja maa tuli vallattua vuorokaudessa. Suurherttuatar Charlotte ja hallitus onnistuivat pakenemaan ja he perustuvat Lontoossa pakolaishallituksen.


title: Luxemburgin valtaus

text: Toisen maailmansodan alkaminen 1. syyskuuta asetti Luxemburgin hallituksen vaikeaan tilanteeseen. Toisaalta kansa sympatisoi länsiliittoutuneita, mutta maan vuoden 1867 Lontoon sopimuksella vahvistettu puolueettomuuspolitiikka vaati hallitusta pysymään riippumattomana muiden maiden riidoista. Radio Luxemburg lopetti 1. syyskuuta lähetyksensä. Keväällä 1940 valmisteltiin asemia Saksan ja Ranskan rajoille. Valmistajansa mukaan nimetty Schuster-linja sisälsi massiivisia betonisia tiesulkuja, joissa oli teräsovet. Niiden tehtävänä hidastaa maahan tunkeutuvan hyökkääjän etenemistä ja mahdollistaa Luxemburgin puolueettomuuden takaajille avun toimittaminen. Tosiasiassa esteet olivat lähinnä nimellisiä ja ne auttoivat lähinnä kansalaisten rauhoittamisessa. Luxemburgin asevoimat koostuivat pienestä vapaaehtoisjoukosta, koska Lontoon sopimuksella oli kielletty varsinaisten asevoimien ylläpito.


title: Luxemburgin valtaus

text: Muutamien väärien hälytysten jälkeen keväällä 1940 todennäköisyys Ranskan ja Saksan väliseen yhteenottoon kasvoi. Saksa lopetti koksin toimittamisen Luxemburgin terästeollisuudelle.


title: Luxemburgin valtaus

text: Schusterlinjan teräsovet määrättiin suljettaviksi 10. toukokuuta 1940 kello 03.15 sen jälkeen kuin oli havaittu saksalaisjoukkojen liikkuvan rajan takana Our, Sauer ja Mosel-jokien alueella. Saman aikaisesti siviileiksi pukeutuneet Saksan erikoisjoukot, jotka saivat saksalaissyntyisiltä luxemburgilaisilta apua, yrittivät tuloksetta estää radiolähetyksiä ja varustautumista pitkin Saksan vastaista rajaa. Ruhtinasperhe evakuoitiin asunnostaan Colmar-Bergistä Suurherttuan palatsiin Luxemburgin kaupunkiin.